text:
Yona 1
Yona yanga gutumwa, umuyaga ubakubira mu nyanja
1.Ijambo ryUwiteka ryaje kuri Yona mwene Amitayi riramubwira riti 2.Haguruka ujye i Nineve wa murwa munini, uwuburire kuko ibyaha byabo birundanije bikagera imbere yanjye. 3.Ariko Yona arahaguruka ngo acikire i Tarushishi, ahunge Uwiteka. Amanukana i Yopa abona inkuge ijya i Tarushishi, maze atanga ihoro, ajya mu nkuge ngo ajyane nabandi i Tarushishi, ahunge Uwiteka. 4.Maze Uwiteka yohereza umuyaga mwinshi mu nyanja, mu nyanja haba ishuheri ikomeye inkuge yenda kumeneka. 5.Abasare baterwa nubwoba, umuntu wese atakambira ikigirwamana cye, ibintu bari batwaye mu nkuge babijugunya mu nyanja ngo boroshye inkuge. Ariko Yona we yari mu nkuge hasi cyane, aryamye yisinziriye. 6.Nuko umutware winkuge aza aho ari aramubaza ati Wabaye ute wa munyabitotsi we? Byuka utakire Imana yawe, ahari Imana yawe yatwibuka ntiturimbuke. 7.Bose baravugana bati Nimuze dufinde tumenye utumye dutezwa ibi byago. Nuko barafindura, ubufindo bwerekana Yona. 8.Baherako baramubaza bati Tubwire utumye dutezwa ibi byago. Ukora murimo ki? Uraturuka he? Uri uwo mu kihe gihugu? Uri bwoko ki? 9.Arabasubiza ati Ndi Umuheburayo nubaha Uwiteka Imana yo mu ijuru, yaremye inyanja nubutaka. 10.Maze abantu bafatwa nubwoba bwinshi baramubaza bati Ibyo ukoze ibi ni ibiki? Kuko abo bagabo bari bamenye ko ahunze Uwiteka, kuko yari abibabwiye 11.baramubaza bati Tugire dute ngo inyanja iduturize? Kuko inyanja yiyongeranyaga kwihinduriza.
Yona amirwa nurufi
12.Arabasubiza ati Nimunterure munjugunye mu nyanja, na yo irabaturiza, kuko nzi yuko iyi shuheri yabateye ari jye ibahora. 13.Ariko abo bagabo baragashya cyane ngo basubire hakurya imusozi ariko ntibabibasha, kuko inyanja yiyongeranyaga izikuka ikababuza. 14.Ni cyo cyatumye batakira Uwiteka bakavuga bati Turakwinginze Uwiteka, turakwinginze twe kurimbuka tuzira ubugingo bwuyu muntu, kandi ntudushyire mu rubanza rwamaraso yudacumuye, kuko ari wowe Uwiteka ukoze icyo ushaka. 15.Nuko baterura Yona bamujugunya mu nyanja, inyanja iratuza. 16.Maze abo bagabo baherako batinya Uwiteka cyane, bamutambira igitambo, bahiga imihigo.
Uri gusoma Yona igice cya:


c: text/html

text:
Nehemiya 1:4
Maze kumva izo nkuru ndicara ndarira, mara iminsi mbabaye, niyiriza ubusa nsengera imbere y’Imana nyir’ijuru nti "Ndakwinginze Uwiteka Mana (...)"
Ibintu 4 bikomeye nigira kuri Nehemiya bibuze mu bantu b’iki gihe:
1. Nehemiya wa kera yashatse amakuru agamije gusenga naho abakristo dufite ubu bahanahana amakuru batagamije kuyasengera. Urugero: abantu basengeye ibiza byabaye ni bake ariko abahererekanye amashusho y’ibyangiritse ntibabarika;
2. Nehemiya yahawe gukunda igihugu cye no kugisengera aho kwisengera ubwe;
3. Nehemiya yagize ubutwari bwo kwihana ibyaha by’igihugu, ibyaha atakoze ubwe mu gihe abantu b’iki gihe bashinga urubanza no kubyaha bibahama;
4. Nehemiya yahishuriwe ko isengesho rikomeye ari irisabira abantu kuva mu mahanga banyanyagiyemo bagatura mu gihugu cyabo mu gihe abinginzi ba none basengera abava mu gihugu cyabo bajya iyo mu mahanga.
Mugire igitondo cyiza!
Fidèle MASENGO, Umushumba Foursquare Gospel Church Kimironko masengof@yahoo.fr

robotstxt: allowed

filter: keep


text:
Anele Mkuzo na Seipati Magape abakobwa babibiri bakomoka muri afurika y’epfo basezeranye kuzabana akaramata nk’umugore n’umugabo taliki 8 Gicurasi 2016 basezerana ko bazatandukanwa n’urupfu. Kuri ubu baratangaza ko bameranye neza ndetse urukundo rwabo ruryoshye ndetse ngo bakaba bifuza abagera ikirengea mucyabo.
Seipati Magape niwe mugabo murugo naho Anele Mkuzo akaba umugore, aba bombi batangaza ko ubu bameranye neza nubwo ngo babanye hari benshi batabyifuzaga, Anele Mkuzo yatangaje ko atungurwa n’abantu bibaza uko babayeho kandi bose ari igitsina gore, yavuzeko bitagakwiye gutangaza abantu kuko babanye bakundana kandi buriwese ashaka undi.
Anele Mkuzo yavuzeko ahura n’uyu mukunzi we bwambere bahuriye kurubuga rwa instagram, umwe agatumira undi murugo, guhera ubwo bakaza kujya murukundo ndetse buri uko basuranaga bararyamanaga ndetse bose bikabashimisha ari naho baje gufata umwanzuro wo kuba bakora ubukwe bereka ibirori imiryango yabo.
Bagitagira gupanga iby’ubukwe ngo hari abantu bo mu miryango yabo batabashigikiye ariko ngo mugihe cy’ubukwe batunguwe n’ukuntu bashyigikiwe cyane n’inshuti zabo, ubu ngo bameze neza ntakibazo nakimwe bajya bagira murukundo rwabo ndetse ngo bumva ntacyabatanya kuko ubuzima babayemo babwishimira cyane.
UMURERWA Yvette
145,740 total views, 85 views today


text:
Imwe muri sitasiyo z’ubumenyi bw’ikirere
Ikigo cy’ubumenyi bw’ikirere mu Rwanda kirasaba abantu bose kubungabunga za sitasiyo zifashishwa mu gupima ikirere, ntibazangize kuko zifite umumaro munini.
Nk’uko bivugwa na Antony Twahirwa, umuyobozi w’ishami ry’iteganyagihe mu buryo burambye n’uko rishyirwa mu bikorwa muri iki kigo, ubundi ngo iki kigo gifite amasitasiyo agera kuri 200 hirya no hino mu Rwanda, ku buryo ibipimo bayakuraho, bigereranywa n’ibitangwa na za satellite bakabasha gutanga amakuru ku iteganyagihe.
Nyamara, ngo hari amasitasiyo amwe n’amwe bageraho bagasanga yarangijwe : hari ayo bagiye basanga aragirwamo amatungo, hari n’iyahinduwemo ikibuga cyo gukiniraho. Ngo hari n’ubwo usanga bimwe mu bikoresho biba ku masitasiyo abaturage barabitwaye bakajya kubyifashisha mu mirimo yo mu ngo zabo.
Twahirwa ati “hari igikoresho kiba kimeze nk’isafuriya nini kiba ku masitasiyo. Hari aho usanga abaturage baragikuyeho bakajya kucyuhiza inka.”
Kuri ubu, ikigo cy’ubumenyi bw’ikirere cyatangiye gahunda yo gusobanurira Abanyarwanda imikorere y’ikigo cy’ubumenyi bw’ikirere, bahereye ku bayobozi. Ngo banafite gahunda yo kuzajya begera abaturage baturiye amasitasiyo bakabasobanurira imikorere yayo n’icyo imaze.
Ubu ngo ni bwo buryo bwo kuzatuma batongera kwangiza ibikoresho byo mu masitasiyo ndetse no gutuma abaturage basobanukirwa n’akamaro k’iteganyagihe no kuba baryifashisha mu mikorere yabo. Urugero nk’abahinzi bashobora kuryifashisha kugira ngo bamenye igihe bazahingira ndetse n’ibyo bazahinga, bitwewe n’igihe izuba rizavira n’igihe imvura izamara igwa.


text:
Lucky yakoreye Radio Isango Star na City Radio mu biganiro by’imyidagaduro mu gice cy’abahanzi n’umuziki. Yaje kwimukira kuri Lemigo TV [isigaye yitwa Royal TV] mu mwaka wa 2014 ari naho akorera kugeza ubu.
Lucky na Murekatete Divine basezeranye kuri uyu wa Gatandatu tariki ya 15 Ukwakira 2016 mu idini rya Islam. Ibirori byo kwishimira isezerano ry’aba bombi byabereye ku Kicukiro ruguru y’ibiro by’Akarere. Byitabiriwe na benshi mu bahanzi n’abantu b’ibyamamare bazwi mu Rwanda barimo Ziggy 55 wari Parrain, Uncle Austin, Anita Pendo, Bruce Melody, Hope Irakoze, Dream Boyz, Christopher, Active, Mavenge n’abandi benshi.
Mu kiganiro na IGIHE, Lucky yavuze ko mu byo yakundiye mugore we kuva ku munsi wa mbere bamenyaniyeho kugeza ubu, harimo kuba akunda akazi, gutanga inama no kumvira.
Ati “Mu byo namukundiye icya mbere buriya uyu mugore akunda akazi, afata imyanzuro myiza kandi ntayiveho, akunda kungira inama cyane akanyereka ikimfitiye akamaro akananshishikariza kwanga ikibi.”
Lucky na Divine bahuriye hafi y’ahakorera City Radio mu Mujyi wa Kigali rwagati muri 2011, icyo gihe ngo mu byatumye batangira kuvugana ngo ni uko uyu mukobwa yakundaga gucyaha Lucky iyo yamubonaga avuye gusheta[betting].
Ngo yahoraga abwira Lucky ko gusheta amafaranga nta nyungu igaragara byazamugezaho ahubwo ko icyiza ari uko yajya yizigamira binyuze mu buryo bwiza ndetse amafaranga akayabyaza umusaruro.
Umunsi wa mbere bacyinjira mu rugo rwabo rushya, Lucky ngo yabwiye umugeni we ko ‘bakwiye gukomeza gukundana iteka birinda gutera agahinda imiryango yabo yishimiye isezerano bagiranye’.
Ati “Namubwiye ko dukwiye kwirinda icyatuma abantu baje kureba ubukwe bwacu bababara, twateranyije imiryango tuyibwira ko tugiye kubana burundu, ejobundi rero tugaruka tukavuga ko twatandukanye byaba ari bibi cyane. Namubwiye ko tuzakundana kugeza ku iherezo.”


text:
Abayobozi bakuru ba MICT, bahuriweho n’amashami yombi, ni Perezida, Porokireri, na Gerefiye.
Perezida ni we muyobozi mukuru wa MICT. Ashinzwe kugenzura muri rusange ko ibikorwa byose birebana na manda ya MICT bikorwa kandi ni we uyihagararira imbere y’Inama Ishinzwe Amahoro ku Isi no mu Nteko Rusange. Ni we Perezida w’Ingereko zishinzwe guca imanza muri MICT kandi. igihe cyose bikenewe, ni we ugena abacamanza baburanisha imanza. Perezida wa MICT aba kandi ari Umucamanza mu Rugereko rw’Ubujurire.
Porokireri ashinzwe iperereza no gukurikirana abantu bavugwa mu Ngingo ya 1 ya Sitati ya MICT. Sitati iteganya ko Porokireri “[ari]urwego rwihariye rwa MICT, kandi [ko] Porokireri akora mu bwigenge busesuye. Nta Leta cyangwa urwego urwo ari rwo rwose bimuha amabwiriza, kimwe n’uko ntawe ayasaba”.
Gerefiye ayobora Ibiro bya Gerefiye bishinzwe ubutegetsi bw’Urukiko. Ibiro bya Gerefiye bigeza za serivisi zinyuranye ku Ngereko no ku Biro bya Porokireri mu rwego rwo kubifasha kurangiza inshingano zabyo.
Perezida ashyirwaho n’Umunyamabanga Mukuru w’Umuryango w’Abibumbye amaze kubijyamo inama na Perezida w’Inama Ishinzwe Amahoro ku Isi n’abacamanza ba MICT. Porokireri ashyirwaho n’Inama Ishinzwe Amahoro ku Isi ibisabwe n’Umunyamabanga Mukuru. Gerefiye ashyirwaho n’Umunyamabanga Mukuru. Aba bayobozi bakuru batatu bahabwa manda y’imyaka ine kandi ishobora kongerwa.
Abayobozi bakuru ba MICT muri iki gihe ni Umucamanza Theodor Meron (Perezida), Serge Brammertz (Porokireri), na Olufemi Elias (Gerefiye).


text:
Babitangaje tariki 02 Ukwakira 2016 mu birori byo kubaha impamyabushobozi nyuma yo kurangiza amasomo mu ishuri ryigisha gutunganya imisatsi n’inzara (Hair Clinic Salon School) riherereye mu Karere ka Kayonza.
Cyiza Goeffrey wahawe igihembo cyuko ari umwe mu batsinze neza, avuga ko umwuga yize uzatuma arushaho kwiteza imbere.
Agira ati “Kuba ndi umuhungu nsuka neza kuko hari n’abakobwa ndusha, ni umwuga nkunda kandi udashobora kubura ikiraka kuko abakora amasuku ku mitwe yabo bahoraho.”
Mugenzi we witwa Murebwayire Shalon avuga yabonye kwiga imyuga ari iby’agaciro ahitamo kwiga gutunganaya imisatsi n’inzara.
Agira ati “Gusuka ndabikunda, sinshobora kubura amafaranga y’amavuta cyangwa ngo niyandarike kuko ntari umushomeri nkora ibiraka hirya no hino”.
Abarangije kwiga gutunganya imisatsi n’inzara barimo abahungu 12 n’abakobwa 48. 20 mu ribo bo bahise babona akazi ko gusuka no gutunganya imisatsi batararangiza kwimenyereza umwuga. Biga amezi umunani harimo abiri yo kwimenyereza.
Umuyobozi w’ishuri rya “Hair Clinic Salon School”, Zirimabagabo Jean Bosco avuga bamaze guhabwa icyemeze na Ikigo cy’igihugu gishinzwe guteza imbere ubumenyi ngiro (WDA).
Agira ati “Twakira n’abandi bantu basanzwe batunganya imisatsi ariko batarabyize tukabigisha.”
Umuyobozi w’Umurenge wa Mukarange, Murekezi Claude avuga ko abanyeshuri barangije amasomo bari gufasha kwesa imihigo y’umwaka wa 2016-2017, wo guhanga imirimo itari iy’ubuhinzi 200 biyemeje.
Akomeza avuga ko Miliyoni 10RWf ziteganyirijwe urubyiruko rwo muri uwo murenge, bafataho ayo gutera inkunga abo barangije kwiga gutunganya imisatsi n’inzara.


text:
Icyitonderwa: Iyi ni Email nohererejwe n'umusomyi w'Igituba!
Reka mbamenere ibanga mbarangire abantu bazi guswera
Burya ntimukarebe abantu ngo mubasuzugure ngo ntacyo bashoboye bitewe nuko bameze. Aha ndababwira abantu bamugaye ingingo (amaguru). Buriya barya bantu bamugaye amaguru yaba ukuguru kumwa cyangwa yombi, muzabatinye kungingo yo guswera ni ibintu bahawemo impano cyane gusa nubwo hari ibyo batashobora nko guterura umugore n'izindi positions zo guswera zaba zisaba ├ętat physique ihagije.
Ndavuga ibintu byambayeho kandi numva ngomba gurangira umukobwa wese cyangwa umugore wifuze umusore cyangwa umugabo wo kumuswera akumva ashize ipfa.
Umusore cyangwa umugabo umugaye araguswera ukumva wamuha ibyo utunze byose akabyijyanira. Mfite ubuhamya bw'ibyambayeho ku basore 5 twaryamanye bamugaye, ariko ibyo bankoreye ntaho bihuriye n'iby'abatamugaye twaryamanye. Nubu iyo mpuye numwe muribo ntashobora kunjyendana atasweye kugira ngo ngire amahoro.
Rwose bakobwa namwe bagore mwapfubye nabarangira gushaka abasore cyangwa abagabo bamugaye ubundi bakabanyaza bikamyatiriza namwe ubwo muza mbwira.
Nasaba Bangambiki kuzabampera iyi email yanjye mukazambwira ubuhamwa kubizaba byabanyuze.
Tuzasubira
Attention: GUHUZA IGITSINA NTABWO ARI SPORT UBIKORA NABI BIKAGURUKA VUBA CYANE!! NAWE URABIZI.


text:
Umwiherero w’iminsi itatu ubera mu karere ka Rubavu uhuriwemo n’abacamanza bakora mu rukiko rw’ikirenga, abacamanza bo mu rukiko rukuru n’ingereko zarwo ziri Rwamagana, Musanze, Rusizi na Nyanza, abacamanza bakora mu rukuru rw’ubucuruzi n’inkiko zarwo, hamwe n’abagenzuzi b’inkiko.
Bimwe mu bibazo bagomba kuganira ni ibibazo bigaragara mu ikoreshwa ry’amategeko mu guca Imanza z’ubucuruzi, imbonezamubano n’inshinjabyaha.
Perezida w’urukiko rw’ikirenga Prof Sam Rugege atangiza umwiherero yavuze ko amategeko atari nk’imibare aho igisubizo cy’ikibazo kiba kimwe ku isi, ahubwo mu mutegeko haba uburyo umucamanza ayasobanura.
Yagize ati “Byagiye biboneka ko nubwo abacamanza bubahiriza amategeko, batandukanya mu kuyasesengura bigatuma bafata ibyemezo bitandukanye ku rubanza rumwe, ku buryo umwe ashobora gutsinda undi agatsindwa.
Turifuza kuganira tugafata umwanzuro kuri ibyo bibazo ku buryo umwanzuro wazajya ufatwa waba umwe.”
Prof Rugege avuga ko ibi bibazo byabagaho bizasesengurwa hagafatwa umwanzuro uzajya ugenderwaho mu gusubiza umuryango Nyarwanda.
Ati “Mu gusuzuma ibibazo twahawe, turibuzirikane ko isesengura ryimbitse ry’amategeko rijyana n’isesengura ry’ibibazo society ifite hagamijwe gutanga ubutabera nyabwo.
Twirinde imyumvire y’amategeko iziritse cyangwa itakijyanye n’igihe ishobora gutuma turenganya abo twakabaye turenganura.”
Ibibazo biganirwaho biribanda ku manza z’inyungu ku mabanki n’abazigana, imitungo itimukanwa, ibihano nshinjabyaha, imimanza zirebana n’ubutaka no mu gihe cyo kwirukanwa ku kazi, n’imanza mboneza mubano.
Urugero rwatanzwe; ni aho umuntu w’ingaragu udafite ababyeyi ariko afite abavandimwe yitabye Imana imitungo ye idahabwa abavandimwe nk’abazungura mu gihe abandi bayibaha.
Umukozi wirukanywe ku mpamvu zemewe kandi ziteganywa n’amategeko ariko ntahabwe igihe cy’integuza.
Kumenya itariki yaherwaho hajuririrwa icyemezo cya Komiseri Mukuru w’Imisoro mu gihe umusoreshwa na Komiseri bari mu nzira z’ubwumvikane.
Ibindi bibazo birebwaho ni uko imikirize y’urubanza yagenda hubahirizwa uburenganzira bw’umugore ku mutungo w’abashakanye mbere y’itegeko ry’izungura rya 1999.
Niba bigaragaye ko abashakanye badashobora kubana, ariko nta mpamvu ziteganywa n’amategeko zagaragajwe urukiko rushobora kubatanya.
Ibitekerezo ( 1 )
Nyakubahwa President ibyo uvuze nibyo mu nkiko zo hasi cyane iz’ubucuruzi n’iz’umurimo habamo akarengane usanga ufite ubushobozi ariwe utsinda. Tukaba twabasabaga ko mwajya mwakira ubujurire buturutse muri izo nkiko zo hasi, kandi hakabaho gucukumbura mutitaye kuri ibyo byemezo niba byafashwe mu nkiko zo hasi mukarenganura abanyarwanda, nk’uko Nyakubahwa President wa Repubulika abikora.


text:
Menya ubusobanuro bw’umutako w’igiti cya noheri ( ikirugu ) n’ umuntu wagishyize mu nzu ye bwa mbere
Mu bihugu bitandukanye by’isi abantu baritegura umunsi mukuru w’ivuka rya Yesu ( Noheri ) . Biramenyerewe ko mu minsi nkiyi abantu baba bagura ibiti bihenze bagamije kubitaka mu mazu yabo , mu biro ndetse n’ahandi hose hahurirwa n’abantu benshi ariko kandi hari n’ababa badafite amikoro ahagije bahitamo gushaka aho katema ibiti bya sipure kugirango babyifashishe mu kubaka ikurugu ( Christmas Tree ).
Mu kinyejana cya 16 igiti cya sipure gitoshye cyamenyekanye nk’igiti cya Noheli, cyakoreshwaga mu kwizihiza icyarimwe imihango ya gikirisitu n’iya gipagani. Abakirisitu bagikoreshaga nk’ikimenyetso cy’ubuzima bw’iteka.
Gukoresha igiti cyakorewe mu ruganda cyangwa sipure hari ubusobanuro bifite ugomba kumenya kugirango wirinde gukora ibintu utazi ubusobanuro bwabyo nkuko wikipedia ibitangaza.
Martin Luther niwe wa mbere winjije igiti cya Noheli mu nzu.
Bivugwa ko ijoro ribanziriza Noheli, umudage Martin Luther yarimo agendagenda mu ishyamba abona inyenyeri zimurikira mu mashami y’ibiti . Avuga ko icyo gihe kuri we byari byiza ndetse ko byamwibukije Yesu wasize inyenyeri zo mu ijuru akaza mu isi.
Umutako w’igiti cya Noheri ubusanzwe watangiye gukoreshwa mu mazu y’abantu hagati y’ikinyejana cya 14 n’icya 15. Akaba aribwo abakristu batangiye gukoresha kiriya giti nk’umutako ufite ubusobanuro mu gihe hizihizwa umunsi w’ivuka rya Yezu.
Mu kinyejana cya 19 nibwo gukoresha kiriya giti byasakaye cyane kusi hose.
Mu Budage, ibiti bya mbere byatakishwagaho imigati minini, pome za zahabu, bombo, amaroza, impapuro z’amabara atandukanye n’ibindi.
Ubusanzwe kiriya giti kiba gishushyanya igiti cyo mu bwoko bwa sipure na pinusi kuko ari ibiti bihora bisa icyatsi haba ku zuba no mu mvura ndetse bikaba ari ibiti biba biteye neza amashami yabyo akaba akora umutako mwiza kubera uburyo kiba kigenda gisumbana kugeza ku gasongero kacyo.
Mu bijyanye na Noheri iki giti gisobanuye ubuzima nkuko ibara ry’icyatsi iyo rigaragara mu bimera biba bivuga ko hari ubuzima, kuko ibyatsi byose biba bitoshye bifite ubuzima.
Ku rundi ruhande ariko hari abavuga ko imigenzo yo gukoresha kiriya giti nk’umutako yahize mu migenzo ya gipagani yakorwaga mu bihugu bitandukanye birimo Misiri, Ubushinwa , Pologne n’ahandi aho wasangaga ku mpera z’umwaka bakoresha kiriya giti bakagitaka hafi y’imiryango yabo bavuga ko bari kwirukana imyuka mibi yo mu mwaka wabaga ugiye gukurikiraho.
Hari naho mu mico imwe n’imwe iki giti cyakoreshwaga nko kwibuka Paradizo ya Adam na Eva bagatakaho imbuto zisobanuye itunda bariye n’umugati usibanuye umubiri wa Yesu witangiye abanyabyaha.
Kuri ubu ku munsi wa Noheri iki giti gikoreshwa nk’umutako ahanini kiba kirimo urumuri. Usibye mu ngo z’abantu iki giti kiba kiri n’ahantu rusange kikaba ikimeyetso cyerekana ko ahantu hose baba biteguye umunsi mukuru wa Noheri.
Hari abafata uyu munsi mukuru wo kwizihiza ivuka rya Yesu ( Noheli ) nk’umunsi wo kwinezeza barya ndetse bakanywa , ariko umushumba wa Kiliziya Gatulika ku isi Papa Francis aherutse gusaba abatuye isi kwizihiza Noheli bibuka ababaye kandi babafasha uko bashoboye
Src: Ibyishimo
Ibitekerezo
-
mahoro
20 December 2016 -
None se uwase, bibaye ari n’ibyo abagatolika bazanye biywaye iki? ikibi kirimo ni ikihe? uko byaba kose Yezu/Yesu yaravutse. uko ni ukuri. kumenya itariki yavutseho ntacyo bitumariye kuko imyakaigihumbi ari nk’’umunsi umwe ku Mana . Imana ntigira igihe.
Kuba rero twafata umunsi wo kwizihiza ivuka rya Yezu tuzi eza ko yavutse , uwo munsi uwo waba wose bigutwaye iki?!
None se ko tugira iminsi yo kwizihiza malaria, igituntu, umugore,... niho ibyo byose byavutse?
Yezu yaravutse twizihiza ivuka rye nta kibazo biteye
Nyagasani akurinde
-
uwase delphine
15 December 2016 -
Ibyo byose muvuze mumbabarire munyereke aho byandiste muri biblia. muzi neza itariki Yesu yavusteho? hari igiti cya Noel cyandiste muri biblia?? mureke twitware uko Imana ishaka apana uko twe dushaka kwitwara, ibyo byose ni katorika yabyishyiriyeho. nukuri mujye mubwiza abana b,Imana ukuri kuko ibyo dukora hano kuri iyi si byose tuzabibazwa imbere y,Uwiteka kumunsi wurubanza, mugire umunsi mwiza.
-
Gahigi
12 December 2016 -
Nsabimana wari ugerageje ariko abagatorika bafite ukundi babona kiriya giti.Kucyumweru cya mbere batangiye adventi bagishyiraho imitako itandukanye uhereye kuri Noah Dawudi n’ibindi nibindi.Bakita igiti cya Jessee ariwe se wa Dawudi Yezu akomokaho.Gifite rero umwanya ukomeye muri Kiliziya.Bagifata nko kwibuka igiti(genealogie) cya Yezu Kristu ni ukuvuga inkomoko ye.
-
Damas
10 December 2016 -
Nibyo kbsa!noheli ndetse n’ubunani byakabaye umwanya mwiza wo kwita kubababaye kuri buri wese kdi dushimira Imana iyo ufite icyo yaguhaye usumbije abandi


text:
jeu.
21
avril
2011
Amasomo tuzirikana
- Yer 20, 10-13 “ Uhoraho yakuye mu maboko y’abagiranabi”
- Zab 17 “Uhoraho ndagukunda, wowe mbaraga zanjye,rutare rwanjye, ukaba n’umurengezi wanjye”.
- Yh 10, 31 -42 “Data andimo nanjye nkaba muri Data”
Ijambo ry’Imana tuzirikana (Yh 10, 31 -42).
Yezu yongeye na none gushimangira ku buryo bwumvikana ko ari Umwana w’Imana. Ariko ubu ho biragaragara ko bashobora guhita bamufata kugirango bamwice: Ibyo avuga arabibwira abayahudi bafite amabuye mu ntoki zabo kandi biteguye kuyamwicisha. Ariko atikanga kandi ashize amanga, atangaje Ukuri gutanga ubuzima bwa roho kandi kugenewe kubeshaho isi. Kandi kubera uko kuri guha abantu kwigenga (Yh 8,32), yiteguye gutanga ubugingo bwe.
“Abayahudi bongera gufata amabuye yo gutera Yezu”. “Yezu yari amaze kuberurira ati “Njye na Data turi umwe”. Ubu na none abayahudi bamaze kumva neza. Kimwe n’igihe Yezu yari amaze kuvuga ijambo rizahoraho ati “Abrahamu atarabaho nari NDIHO” ( Yh 8,58), barashaka kumutera amabuye, kuko yigize Imana kandi ari umuntu. Ariko rero ibyo Yezu ahamya ni ukuri: ni Imana-Muntu!
« Naberetse ibikorwa byinshi bituruka kuri Data ». Ibyo bikorwa Yezu ntabikora mu izina rye bwite, cyangwa se yitumirije. Akora kandi akavuga ibyo Imana Data ikora. Imbere y’abashaka kumuhinyuza, arababwira ati: “ Ntacyo nkora ku bwanjye, ahubwo mvuga nk’uko Data yambwirije,…kuko mpora nkora ibimunyura” (Yh 8,28-29). Dore rero urugero ruhabwa intumwa yamamaza Inkuru nziza yunze ubumwe n’Imana. Kuba intumwa si ukuba umukozi w’Imana, ahubwo ni “ugukora ibikorwa by’Imana”, kureka Imana ikagukoreramo.
Niba Yezu akora ibikorwa by’Imana, kandi akaba ari byo gusa akora, ibikorwa bye ni byiza rwose kandi biraboneye. Kubicira urubanza byaba ari ugucira Imana urubanza!
“Naravuze nti: “muri imana”.Yezu avuze zaburi ya 82,6 yabwiraga abacamanza ba Isiraheli, kuko ubucamanza ari ubw’Imana (Iyim 21,6); ariko abigishamategeko bavugaga ko iryo jambo rireba abana ba Isiraheli bose. Kuki noneho guhera ubwo Yezu atarikoresha nk’irimureba, we ‘wasizwe amavuta n’Imana Data maze ikamutuma ku isi?’
Yezu yari azi neza ko niyerura akavuga ko ari “Umwana w’Imana” bazamwica. Ariko ntiyihambiye ku buzima bwe ngo abiceceke, ahubwo abisubiramo agira ati: “Ndi Umwana w’Imana” kandi no kugirango bisobanuke neza, abisobanura agira ati: “ Data aba muri njye nanjye nkaba muri Data”. Kandi ibikorwa bya Data Yezu akora ni byo bibyemeza: akiza indwara, yirukana amashitani, akiza ibyaha, mbese muri make azura abapfuye…
“Ndi Umwana w’Imana”. Nimucyo tubyemere kandi dusenge :“ Iyaba twabashaga kunga ubumwe, mu bumana bwe, n’Uwafashe kamere muntu yacu”.
Tuzirikane
Ishusho
Nditegereza uruhanga rwa Yezu igihe atangaza uwo ariwe nyabyo; kandi imbere ye hahagaze abanzi be barakaye cyane…
Inema cyangwa ingabire twasaba
Ndasaba inema yo kugira imyitwarire nk’iya Yezu. Nunze ubumwe na Yezu, ndifuza kubaho nk’umwana w’Imana yihitiyemo…
Tumurikirwe n’Ijambo ry’Imana
Ni ibihe bikorwa bya Yezu bituma abantu bemera amagambo ye bikanahishura iyobera rye? Kiliziya irakomeza kuzuza ibyo bikorwa, kandi ni nabyo bituma ubutumwa isohoza bwakirwa. None ni gute njye nuzuza ibikorwa bya Yezu?
Ducengerwe n’Ijambo ry’Imana
Kubera impamvu nyinshi, iyobera rya Yezu ribuza isi amahwemo: mu bihe byose usangamo abatotezwa bazira Imana ugasangamo kandi n’abatemera Imana. Narushaho nte kwizirika by’ukuri kuri Yezu no guhamya ukwemera kwanjye?
Isengesho
Nyagasani, ubuzima bwawe bwari mu makuba
igihe wahishuraga iyobera ryawe,
ukanahishura ko duhamagarirwa
kubaho twunze ubumwe n’Imana.
Uduhamagarira kukubera abahamya
tugukurikira kugeza ku musaraba,
tukubera indahemuka kugeza ku ndunduro
mu kwemera n’ukwizera.
Duhe kutazigera dutandukana nawe bibaho,
n’igihe tuzapfira
uzatwakire mu ikuzo ryawe!


text:
Lotusi y’ubuhinde
Lotusi y’ubuhinde (izina ry’ubumenyi mu kilatini Nelumbo nucifera) ni igiti cyiza kiba mu mazi, kikagira amababi y’icyatsi areremba hejuru y’amazi. Indabo z’ikigina ziboneka ku nti nazo ziri hejuru y’amazi.
Ururabo rwa Lotusi y’ubuhinde rufatwa nk’ikintu gitagatifu n’abanyedini rya Buda mu misengere yabo. Igiti cyose kiribwa n’abantu, bigatuma kenshi intete n’imizi (inguli) zakoreshejwe mu mitekere yak era muri aziya y’amajyepfo y’uburasirazuba. Lotusi y’ubuhinde ni igiti cyahingwa ahantu hose kimwe no guhinga lili y’amazi ihumura. Ntibikomeye gutera iki gihingwa mu bihe byacu, ugomba gusa kumenya uko ubikora. [1]


text:
Ibintu 5 Nehemiya yakoze, asaba Imana kujya ibimwibukira
Iyo uvuze Nehemiya ku basomye ijambo ry’Imana bahita bumva ijambo kubaka inzu y’Imana, umuntu ugira ishyaka, wubaka arwana n’ibindi. Ariko kandi bahita banibuka abagabo batatu ari Sanibarati, Tobiya na Geshemu bamurwanije mu gihe yakoraga umurimo w’Imana ariko ntacike intege.
Aha tugiye kuvuga ibintu bitanu yakoze ubwo yari yari yarasubiye i Babuloni, agarutse asanga umutambyi witwa Eliyashibu wari warashyiriweho gutegeka ibyumba by’inzu y’Imana yabaye inshuti na Tobiya bafata nk’umwanzi w’umurimo, arangije amuhamo n’icyumba. Nehemiya ntiyabyihanganiye ahubwo amaze kumenya icyaha Eliyashibu yakoze dore ibintu 5 yahise akora:
1. Yirukanye Tobiya mu nzu y’Imana
Tobiya yari umugabo mubi kuko yarabarwanyije cyane ariko ntibacika intege barakomeza barubaka, ubwo rero Nehemiya yari yarasubiye i Baburoni kureba umwami, uwitwa Eliyashibu w’umutambyi wari warashyiriweho gutegeka ibyumba byo mu nzu y’Imana, yuzura na Tobiya hanyuma amutunganiriza icyumba kinini mu nzu y’Imana. Nehemiya 13:4-5
Nehemiya rero agarutse ararakara cyane yibaza ibyo uwo mugabo yakoze, ntiyazuyaje rero ahubwo yihutiye kumusohora muri iyo nzu ndetse n’ibye byose.
2. Yategetse ko beza inzu y’Imana
Inzu y’Imana yari yinjiyemo ibizira niyo mpamvu yategetse ko bayitunganya neza kugirango hagaruke kwera kw’Imana. Nehemiya yategetse ko beza ibyumba. Nehemiya 13:9
3. Yagaruye ibyari byaratawe
Igihe Tobiya yacumbikirwaga mu cyumba cyo mu rusengero hari ibikoresho bari basohoyemo, Nehemiya rero amaze gutunganisha iyo nzu yabigaruyemo nyuma yo kweza inzu y’Imana. Nehemiya 13:9
4. Yateranije abalewi abasubiza mu myanya yabo
Nehemiya amaze kumenya ko Abalewi bari abatambyi batambiraga Abisilayeli ibitambo icyo gihe batagikora uwo murimo, kandi batahabwaga ibyo bari basanzwe bagenerwa bigatuma bahunga, buri wese agasubira iwabo, yategetse ko bagaruka abasubiza ahabo. Nehemiya 13:10-11
5. Yashyize abarinzi ku bubiko bw’inzu y’Imana
Nk’uko twabivugaga haruguru nta muntu wakwishimira kubona ibyo yubatse bisenyuka, niyo mpamvu iyo umuntu arangije umurimo we yiga uburyo bwo kuwurinda ngo utangirika, abanzi b’Imana ntaho bari baragiye niyo mpamvu yize uburyo bwo kurinda ibyo bubatse ngo batazamuca urwaho bakabisenya. Nehemiya 13:13
Ng’ubwo ubutwari bwa Nehemiya yagize bwatumye agira ishyaka ryinshi muri we, yarangiza akavuga ngo ‘’Mana yanjye ujye unyibuka ku bw’ibyo, kandi ntuzahanagure imirimo yanjye myiza nkoreye inzu y’Imana yanjye.’’ Nehemiya 13:14
Nawe ujye ugira ishyaka ryiza kubw’umurimo w’Imana, ukore imirimo wumva wakwibutsa Imana mu bihe bikomeye. Imana iguhe umugisha. Amen.


text:
Bukure : Abaturage barishimira ibyiza SACCO yabagejejeho
Inyubako ya sacco Bukure yatashywe ku mugaragaro Ubwo hatahwaga ku mugaragaro inyubako ya sacco y’umurenge wa Bukure mu karere ka Gicumbi irangiye itwaye amafaranga arenga miliyoni makumyabiri n’eshatu (23589135frw) yatanzwe n’abanyamuryango bayo ndetse n’abaturage muri rusange. Madamu Mutumwinka Console watanze ubuhamya akaba yashimiye sacco kuko yamukuye mu bukene mu gihe yari ageze mu cyiciro cy’ubukene agera n’aho gutangirwa mutuelle... Read More
Rwanda | Huye: Yishimira ibyo amaze kugezwaho na Sacco
Umwanankundi Albertine, umunyamuryango wa Hirwa Rwaniro Sacco, iyi ikaba ari sacco yo mu murenge wa Rwaniro ho mu karere ka Huye, ni we wishimira ko hari intambwe amaze gutera abikesha sacco yo mu murenge atuyemo. Uyu Albetine avuga ko mbere y’uko sacco itangira gukorera mu Murenge atuyemo, yagiye akora imishinga ashaka amafaranga yo gukora imishinga yatekerezaga, nyamara ntabashe kubona inguzanyo yifuzaga. Akomeza agira ati “nakoze imishinga... Read More


text:
Nubwo ibi birori byatangiye ahagana mu 1860 mu Bubiligi , byamamaye cyane mu bihugu nka Leta Zunze Ubumwe za Amerika ,Canada, Australia na New Zealand mu 1890 bigenda bikomeza n’ahandi.
Bijya gutangira, byategurwaga n’abakobwa cyangwa abagore b’inshuti z’ugiye gushyingirwa zikamufasha kumubonera iby’ibanze azakenera nk’umuntu ugiye gushinga urugo hirindwa ko umuryango we ukennye utagoka cyane.
Ikindi cyatumaga babikora, ngo hari ubwo umuryango w’umukobwa wangaga kugira icyo umufasha bitewe n’uko utishimiye umusore ugiye kumushaka, icyo gihe urungano n’abagore bafataga umwanzuro bakamushyigikira bakamuha ibyo ababyeyi be bamwimye maze agakunda akabana n’uwo yihitiyemo.
Byagiye bifata indi sura
Iyi nkomoko yo gushyigikira umugeni ku bijyanye n’ibyo azakenera ageze iwe, igenda ihindura isura kuko nko mu Rwanda uretse impano zihabwa uwateguriwe ibirori haniyongeraho umwanya twakwita rurangiza w’impanuro.
Nubwo bitazwi neza umwaka ibi birori byatangiriye kwitabirwa cyane mu Rwanda, bigaragara ko bitarasakara cyane mu gihugu kuko ubu ari bwo biharawe cyane mu banyamujyi n’abandi basirimutse.
Hazamo gutandukira
Nk’uko twabivuze, inkomoko ya ‘Bridal Shower’ yari igamije gushyigikira umugeni mu byo azakenera mu gushinga urugo rwe, abantu bakaza bitwaje impano zitandukanye bakishimana n’umugeni bagataha.
Kuri ubu nyuma yo gushyikiriza umugeni impano, usanga hakurikiraho igice twakwita ko ari rurangiza aho uwahageze wese yaba umukobwa cyangwa umugore afata ijambo agatanga impanuro.
Izi mpanuro hari bamwe zitera urujijo bitewe n’uko umuntu wese aba avuga ubuhamya bwe kandi urugo rwe rutubatse kimwe n’urw’undi , ndetse abakobwa bo bakaba baba bataranubaka ingo, bituma umugeni abura icyo afata n’icyo areka.
Havugirwamo amagambo ateye ubwoba
Umugeni umwe tutashatse gutangaza amazina, we ngo yahavuye yatinye abagabo cyane kuko usanga harimo ubuhamya bwo kuvuga ko umugabo ari umwana w’undi, ko ntawe ukwiye kumwizera, ibintu bituma cyane batinya ubuzima baba bagiye kwinjiramo.
Ati” Ikibazo nabonye muri Bridal Shower nagiye njyamo kugeza ubwo nanjye bayinkoreye ni uko usanga ibivugirwamo byinshi biba ari bibi bikanga ugiye gushaka kurenza ibyiza bivugwa."
"Mbere nari nsanzwe numvikana n’umugabo wanjye, amafaranga mfite akaba ayazi kandi nanjye ayo afite nkaba nyazi, ubwo bavugaga ku bijyanye no gucunga umutungo w’urugo muri Bridal Shower ,bambwiye ukuntu ngomba kugira konti yanjye umugabo atazi kugira ngo nampinduka nzabone ikimbeshaho.”
Yakomeje agira ati ” Nabishyize mu bikorwa , akajya ayoberwa aho amafaranga ajya, twari tugeze aho gutandukana ariko imiryango yacu yarahagobotse dusasa inzobe baratwunga ariko na n’uyu munsi umugabo ntabwo anyizera aba azi ko hari ibyo mukinga.”
Mukundente (izina ryahinduwe) ngo we bamukuye umutima ku bijyanye n’uburyo bafata umugabo mu buriri, bituma abanza kubira icyuya.
Ati” Njyewe bambwiye ko umugore agomba kwifata nk’indaya imbere y’umugabo we kugira ngo amushimishe bityo ye kuzamuca inyuma, ariko iyo umugabo wanjye yatahaga agasanga nambaye akajipo kagufi cyane , nkatangira kumusoma ataranaruhuka , yambwiraga ko atabikunda ndetse bitampesha icyubahiro, numvaga nkozwe n’isoni , ibyo bambwiye byose nasanze atari ukuri ntangira kubicikaho.”
Impanuro zo muri Bridal Shower zitera ubwoba abakobwa batarashaka
Bitewe n’uko Bridal Shower zitabirwa n’abakobwa batarubaka ingo, bamwe basanga ibihavugirwa byakagombye kugira umupaka kuko hari abakobwa bitera ubwoba.
Uwimpuhwe (amazina yahinduwe) akomoka mu Karere ka Nyarugenge, ngo amaze kwitabira Bridal Shower inshuro eshanu, gusa ku bwe ngo hari ibitagakwiye kuvugirwamo kuko n’ubwo bose baba ari igitsina gore ngo haba harimo n’abatarageza igihe cyo kubyumva.
Ati”Hari hamwe babikora neza bagera ku biteye isoni umugeni akaba ariwe bihererana abandi mwatashye, ariko hari n’ahandi usanga abagore bahita bavuga ibijyanye n’amabanga yo mu buriri, uko umuntu aryamana n’umugabo, uko amwinjiza mu gikorwa cyo gutera akabariro n’ibindi, abakobwa bataranateganya no gushaka bumva bibateye ubwoba.
"Njyewe mbona abagore bagakwiye kumenya ibivugirwa muri rusange no mu mwiherero kuko bishobora gutuma bamwe bararuka abandi bikabangisha abagabo”.
Hari abo ibivugirwa muri ‘Bridal Shower’ byubakiye
Ibivugirwa muri Bridal Shower ngo hari abo byubakiye bitewe n’icyo umuntu aba yahisemo gukurikiza mu biba byavuzwe.
Umutesi ni uwo mu Murenge wa Remera mu Karere ka Gasabo ati” Nta kintu nari nzi ku bijyanye n’inshingano z’umugore mu rugo, iby’uko ari we utuma imiryango isabana, ibyo gucunga neza umutungo n’ibindi nabyungukiye muri Bridal Shower kandi byangiriye umumaro”.


text:
Mu bikoresho abafite amakompanyi y’ubwubatsi bakoresha harimo ibikorwa n’inganda bagura mu bacuruzi bemewe, ariko hari n’ibyo bagura mu baturage kandi abenshi ugasanga atari abacuruzi bishyura umusoro nyongeragaciro uzwi nka TVA.
Ibyo ngo bituma abubatsi bagwa mu gihombo kuko iyo bagiye kwishyura umusoro mu kigo cy’Igihugu cy’Imisoro n’Amahoro (RRA) badasonerwa kuri ibyo bikoresho baguze mu baturage, kandi baba barabyishyuye ijana ku ijana batavanyemo umusoro wa TVA.
Twagirayezu Didas ati “Tugira imbogamizi nyinshi. Nk’iyo tugiye gukora imihanda hari ibikoresho tugura n’abaturage. Nk’itaka rya laterite usanga turigura n’umuturage utariyandikishije nk’umucuruzi wishyura umusoro nyongeragaciro.”
Gakway Felicien, ufite ikompanyi y’ubwubatsi yitwa SCGF, yungamo ati “Ya micanga, bya biti dukoresha mu bwubatsi babifataho 15% ugasanga tutabona uko tuyagaruza kuko abo tuba twabiguriye badatanga inyemezabuguzi.”
RRA ivuga ko hari abaturage bakora ubucuruzi bw’ibikoresho by’ubwubatsi ku buryo buhoraho, ugasanga badasora kandi binjiza amafaranga menshi ugereranyije n’abandi bacuruzi.
Komiseri Mukuru Wungirije wa RRA. Rugenintwari Pascal, atanga urugero rw’abafite ibirombe bicukurwamo amabuye n’umucanga, akavuga ko bakwiye kwiyandikisha ibikorwa byabo bikajya byinjiza imisoro mu isanduku ya Leta.
Cyakora anavuga ko umwubatsi waguze ibikoresho kuri bene uwo muturage akwiye gufatira 15% y’amafaranga yakabaye amwishyura kugira ngo atazagongwa n’umusoro.
Ati “Bariya bantu ntibiyandikisha mu bucuruzi kandi ugasanga amakamyo yirirwa atunda umucanga umwaka ugashira. Tubasaba kwiyandikisha mu buyobozi bw’imisoro kugira ngo bajye basorera ibikorwa byabo, ariko n’uwaguriye umuntu nk’uwo aba yishyira mu bibazo yagombye gufatira 15% kugira ngo na we yubahirize inshingano ze.”
Nubwo abubatsi bataka igihombo bahura na cyo kubera ibikoresho bagura mu baturage, RRA iranababurira kuko ubushakashatsi yakoze bwagaragaje ko abafite amakompanyi y’ubwubatsi badasorera abakozi babo cyangwa ngo babishyurire ubwishingizi kimwe n’ibindi bigo.


text:
Muri ibi bihe by’iminsi mikuru, abakristo bibuka ivuka ry’Umwami Yesu Kristo hakorwa ibintu byinshi bitandukanye. Abagura imyambaro mishya, abataka ibirugu, abagura ibyo kurya n’ibindi byinshi.
Hari ubwo uba ugenda wajya kumva, ukumva umutu abajije undi ati ‘’Nta Noheli?’’, undi ati ‘’Tugende njye kuguha Noheli’’. Ibi byose bishatse kuvuka iki mu banyarwanda?
Iyo witegereje muri iyi minsi ubona uburyo bwo kwizihiza Noheli bugenda bucika intege ukurikije uko byakorwaga mu minsi ya kera.
Bamwe bemeza ko ibi bishobora kuba biterwa n’uko ubuzima burushaho guhenda bigatuma abantu batagifata umwanya uhagije wo kwinezeza.
Mu minsi itari iya kera insengero zose zaruzuraga kuri Noheli, bambaye imyenga mishya, guhana impano, imijyi myinshi itatswe n’ibintu bitandukanye n’ibindi bitewe n’umuco w’ahantu n’abahatuye.
Ubusanzwe kuri Noheli imiryango n’inshuti baratumiranaga bakicara bakarya, bakanywa, bagasangira. Ibi byose iyo urebye uko bigenda bikorwa mu Rwanda usanga bitagihabwa uburemere nka mbere.
Uku ni nako abantu batanga impamvu zitandukanye nko kuba uko ibintu bigenda bihinduka, abandi bakavuga ko agafaranga kabuze, bigatuma abantu barushaho kwikunda no kwihugiraho cyane aho gutekereza kwishimana n’inshuti n’abavandimwe.
Hari nabo ariko nanone usanga Noheli ibera cyane mu tubari kurusha mu nsengero, Ukubajije ati ‘’Nta Noheli?’’, akaba akubajije niba nta cyo kurya cyangwa kunywa wabashije kubona kuri Noheli.
Mbese ukubajije Noheli aba ashaka, iyo anywa inzoga aba ashaka ko ujya kumugurira agacupa, yamara gusinda zimugezemo nibwo atangira kwemeza ko yabonye Noheli.
Akenshi abakristo ni nabo bava mu muhanda mbere mu ijoro rya Noheli, kuko niyo bakoze ibitaramo byayo babisoza kare mu gihe abasinzi n’abandi bishima mu bundi buryo bakarara ijoro.
Uko bisa kose nubwo ari byiza kwishima mu bihe by’iminsi mikuru bisoza umwaka by’umwihariko kuri Noheli, ariko nk’abakristo dukwiye kuzirikana ko Noheli ivuze ikintu gikomeye mu buzima bwacu, kuko ariho dukomora ubugingo buhoraho kuko umucunguzi wacu yemeye kuza kuvukira mu isi.


text:
Kirehe: Barasabwa gukaza umutekano mu minsi mikuru yegereje
Abayobozi bw’inzego z’ibanze burasabwa gufasha abaturage kurushaho kubungabunga umutekano baharanira kurangiza iminsi mikuru yegereje mu mahoro.
Ni mu mu nama y’umutekano yaguye y’akarere ka Kirehe yahuje abanyamabanga nshingwabikorwa b’utugari n’imirenge, abashinzwe umutekano n’ubuyobozi bw’akarere kuwa 08Ukuboza 2015.
Byinshi byagarutsweho byangiza umutekano ni ubucuruzi bw’ibiyobyabwenge n’ubusinzi bifata umwanya wa mbere mu karere byo ntandaro y’amakimbirane mu miryango.
Nkuko umuyobozi w’akarere ka Kirehe yabitangaje yavuze ko hari gahunda zafashwe zo kubungabunga umutekano hakazwa amarondo hashyirwaho n’ikaye y’abinjira n’abasohoka ku midugudu.
Yavuze ko mu gihe cy’iminsi mikuru abenshi bitwara nabi ati“ haba ubwo abantu bahugira mu kwishimisha mu minsi mikuru abantu bagasinda bagatwara imodoka bakagira impanuka bagakomeretsanya ingamba dufata ni ukugira ngo umutekano muri iyi minsi mikuru urusheho kubungabungwa bityo ubuzima bukomeze kugenda nezaâ€.
Supt James Rutaremara umuyobozi wa Polisi mu Karere ka Kirere yasabye abayobozi b’inzego zibanze kujya bagaragariza inzego zishinzwe umutekano abantu bazwiho kwambutsa ibiyobyabwenge,kubicuruza no kubinywa mu rwego rwo kubigisha kubireka.
Ati abambutsa ibiyobyabwenge n’ababicuruzwa bose muba mubazi byaba byizi mugiye muduha amakuru tukabohereza mu kigo ngororamuco tukabigisha ububi bwabwo n’uko babirekaâ€.
Ikindi kibazo kibangamira umutekano ni inka zikomeje kwambutwa umupaka binyuranyije n’amategeko ziturutse mu turere tunyuranye tw’igihugu.
Hafashwe ingamba ko umuntu wese uzinjiza inka mu karere nta cyemezo cya Minagri afite ko azajya asubizwa iyo aturutse agacibwa n’ibihano.
Ikibazo cy’impunzi z’abarundi zikomeje kwerekeza ibyaro zihungabanya umutekano w’abaturage no kwangiza ibidukikije nacyo cyafatiwe ingamba.
Muzungu Gerald umuyobozi w’akarere ka Kirehe yemeza ko mu cyumweru gitaha ubuyobozi bw’akarere bazajya kubonana n’ubuyobozi bw’inkambi mu rwego rwo kwigira hamwe uko ikibazo cy’impunzi zikomeje kurangwa n’urugomo cyakemuka burundu impunzi zikigishwa kubahiriza amategeko y’igihugu uyarenzeho agafatirwa ibihano.
Yasabye abaturage kurwanya ibyaha, birinda gucuruza ibiyobyabwenge, bibungabungira umutekano kandi batanga n’amakuru kugira ngo abinjira muri ibyo bikorwa bafatwe kandi barushaho kw’itabira n’amarondo mu gukumira ibyaha.


text:
Bamusanze mu ishyamba rye yapfuye bikekwako yishwe n’abajura
Umugabo witwa Nzirinda Mathias wo muri Musanze bamusanze mu ishyamba rye yapfuye bikekwa ko yishwe n’abagabo batatu yabuzaga kumutemera ishyamba.
Urupfu rwa Nzirinda rwamenyekanye mu gitondo cyo ku itariki ya 08 Ukwakira 2016. Bamwe mu basanze umurambo wa nyakwigendera mu ishyamba bavuga ko yaba yishwe anizwe n’abagabo batatu barimo batema ibiti mu ishyamba rye ; nkuko uwitwa Twizerimana Jean Damascene abisobanura.
Agira ati "Hari abana bari mu ishyamba babonye abagabo batatu birukankana ibiti nyuma bageze aho byatemwaga basanga nyir’iryo shyamba araharyamye yashizemo umwuka nibo bahuruje abaturage bahageze basanga yapfuye maze bahita bamujyana mu bitaro kugira ngo akorerwe isuzuma hamenyekane icyamwishe."
Uwo murambo bahise bawujyana mu bitaro bya Ruhengeri kuwukorera isuzuma. Ariko ngo basanze nta gikomere ufite ku mubiri ; nkuko Manzi Jean Pierre uyobora umurenge wa Cyuve, Nzirinda yari atuyemo, abisobanura.
Agira ati "Umurambo wa Nzirinda wajyanwe mu bitaro nta gikomere ufite niho abantu bamwe bahereye bavuga ko nta mirwano yabaye hagati ye n’abo bajura."
Akomeza avuga ko mu iperereza bashakishije abo bagabo bari bamubereye mu
ishyamba batema ibiti bye ariko ngo bamaze gufata ukekwa umwe.
Agira ati "Umwe muri abo bagabo batatu bashinjwa urupfu rwe yatawe muri yombi agerageza gutorokera mu gihugu cya Uganda ahita ashyirwa mu maboko ya polisi y’igihugu ikorera mu karere ka Musanze."
Nzirinda yitabye Imana afite imyaka 58 asize abana b’abakobwa batanu.
Ibitekerezo ( 3 )
Izo nkozi zikibi ubu zambutse ugnda muhane amakuru na ugnda muzigarure doreko ugnda zayigize gereza y’ibyishimo
Nukuri Imana izahana benshi!
Mugarure igihano cyo kwicwa. Kudakubita imbwa byorira imisegs


text:
Ese mu Rwanda haracyakenewe ivugabutumwa? Uko mbibona!
Ubusanzwe kuvuga ko ahantu hadakeneye ivugabutumwa byagorana ariko aha turarebera hamwe ubwoko bw’ibugabutumwa bwaba bukenewe mu Rwanda, cyane ko ari kimwe mu bihugu bifite umubare munini w’abakristo. Ibi biratuma twibaza iri zamuka ry’umubare munini w’abakristo icyo ryaba rifasha abanyarwanda n’impinduka rizana mu kugabanya ibyaha bikorwa. Ku bwanjye navuga nti ‘’yego kubw’impamvu zikurikira:
Umwana apfa mu iterura
Abatuzaniye ubutumwa bwiza bagize neza ariko iyo usesenguye usanga baraje batazanywe n’ubutumwa gusa, kuko bamwe babanje kwiga ishuri rya gikoroni, abandi baje inyuma y’ivanjili hihishemo inyungu za Politike n’ibindi nk’umutungo uri muri Afurika n’ibindi...ku buryo usanga iyobokamana ryari inzira yo kugira ngo bagere kucyo bashakaga gusa. Hari ibibazo benshi bibaza birimo ibirangwa mu bihugu byitwa ko bifite abakristo benshi, ariko nanone hari icyo abantu bakwiye kumva, nta watanga icyo adafite, batanga icyo bahawe nabo.
Ubusanzwe abahanga muby’iyobokamana bavuga ko iyo iyobokamana rigiye mu kwaha kwa Politike ritaba rikigeze ku ntego neza. Iyo usomye Bibiliya mw’isezerano rya kera usanga igihugu cyarayoborwaga n’Umwami, umutambyi n’umuhanuzi. Muri aba uko ari batatu buri wese yakoraga inshingano ze kandi bakuzuzanya, bivuze ko iyo umwe yashakaga gukora byose ikibazo cyaravukaga.
Ese kuri ubu niko bikimeze? Niba Umuhanuzi n’umutambyi baratangaga inama z’uko ibintu byagenda neza, uyu munsi byifashe gute? Aho ntibyahinduye isura aho mu bihugu bimwe na bimwe bya Afrika umwami ari we utanga umurongo mu itorero? Ese iki kibazo cyabazwa nde? Umwami wivanze cyangwa umutambyi n’abahanuzi bananiwe gukora ibyo bagombaga gukora? Ese umuhanuzi n’umutambyi bakoze icyo bagombaga gukora umwami arakenerwa, oya?
Izi zose ni ingaruka za bimwe twahereyeho ko itorero rita umurongo kubera inyungu za bamwe no kutisobanukirwa ubwabo ngo bamenye icyo bari bakwiye kuba bakora cyangwa bishobora no kuba kwiyobagiriza kudakora ibyo bazi kubera inyungu zabo bwite bigatuma bata umurongo, ntabwo rero umwami yarebera. Iri nubwo ryagaragara ko ari ikosa ryo kwivanga k’umwami ariko aba yarikoreshejwe n’abataye inshingano.
Hari ibyiza byinshi byagejejwe ku banyafrika cyane cyane akarere k’ibiyaga bigari, nko gusoma no kwandika, imyenda, umunyu, imihanda n’irindi terambere ritandukanye ari nayo ntandaro y’ibyiza bimwe twagezeho. Aha kandi sinabura kubabwira ko Imana itajya yiburira kuko Pawulo yavuze ko haba m’ukuri cyangwa mu buriganya Yesu aramamara hari abahamya ko bahindutse bareka ibyaha burundu buzura Umwuka wera ariko urebye umubare w’abitwa ko basenga ntawatinya kuvuga ko inzira ikiri ndende.
Ubusanzwe hari ibimenyetso byinshi bigaragaza ko ivugabutumwa ritageze ku ntego yaryo ku kigero gishimishije aha natanga urugero iyo urebye ibyaha bikorwa na bamwe bitwa amazina y’ubukristo, abuzuye amagereza, abasinzi, abakora uburaya, abanywa ibiyobyabwenge bafite amadini yitwa aya gikristo basengeramo ntiwashidikanya ko ivugabutumwa ritageze ku ntego ku kigero gishimishije. Ibi biha umwanya ushaka kugaragaza ko ubukristo ku babwitirirwa ari buke hafi ya ntabwo kuri benshi, kandi wenda kumuburanya ntibyoroha kubera ibibera mu matorero hirya no hino.
Ivugabutumwa ryageze ku ntego rirangwa n’iki?
Yesu yavuze ko abahindutse tuzabamenyera ku mbuto zabo, ubusanzwe umukristo ntarangwa n’idini cyangwa imirimo akora mu rusengero ahubwo agararira mu myitwarire ya buri munsi, imbuto yera nizo zimugaragaza. Kandi izo mbaraga Imana irazitanga kuko abemeye Kristo yabahaye imbaraga zibahindura kuba abana b’Imana. None nyuma y’ubwigenge abasigaye bayoboye intama z’Imana byaje kugenda gute?
Ubusanzwe nk’uko twatangiye tubivuga umuntu atanga icyo afite! Nubwo abantu bafata uwihaye Imana nk’umuntu w’inyangamugayo ubasha kuzana impinduka muri sosiyete akenshi biterwa n’uwamwigishije n’uko yakiriye Kristo ku giti cye.
Muri Rwanda shima Imana ya 2014 numvise abashumba bakomeye muri iki gihugu, basaba Imana n’abanyarwanda imbabazi ko bahinduriye abantu kuba abayoboke babo aho kubahindura kuba abana b’Imana, nabitekerejeho byinshi. Ese nyuma yo kwihana no gusaba imbabazi amakosa yakozwe igihe kinini yaba yarakosoye mu myigishirize? Ese abashumba bananirwa kumvikana bakitabaza Leta ngo ibakemurire ibibazo byaba bitakibaho? Ese nyuma y’uko kwihana ibyaha byaba byaragabanutse ki kigero kingana iki?
Ingaruka zo kwigishwa nabi.
Urwanda ni igihugu byavugwa ko ari icya gikristo ku kigero kiri hejuru ya 90/100 ariko cyagwiririwe n’amahano haba jenoside yakorewe abatutsi 1994 ikorwa n’abitwa abakristo abantu benshi bapfira mu nsengero kuko bumva ari ahantu hera ntawatinyuka kubasangamwo ngo abice nyuma y’aya mahano kuvuga ko uri umukristo byasaga nk’aho biteye isoni.
Harubwo ujya kumva umuntu abajije ati ariko Jenoside iba mu Rwanda Imana yari he? Bamwe bati yari yataye abantu kugeza ubwo abantu bapfa bigeze hariya! Ngira ngo uwakwibaza neza n’uwabaza ati ‘’abantu b’Imana bari bakiba mu Rwanda?’’ Kandi koko biteye isoni ku itorero kuko ntibisaba ubushakashatsi bwinshi ngo wanzure ko abitwaga abakristo bijanditse muri Jenoside bakavuguruza izina bitirirwa mu bikorwa.
Imana yatanze amahitamo umuntu ahisemo gukora neza cyangwa nabi Imana ntimutwaza igitugu, bivuze ko Imana itari yataye abantu ahubwo abantu bari bataye Imana, uretse ko hari n’ibikurenga ukibaza ngo mbese bari bayizi? Imana niyo ibizi.
Ese tuvuge ko batari barigishijwe ku buryo uyu munsi bigishijwe bakaba barahindutse abigishwa ba Yesu nyakuri? Guhamya ibi nabyo byagorana. Aho impamvu yo kugaragaza isura nziza si uko mu Rwanda haba hari Leta y’Ubumwe ikangurira abanyarwanda kubana neza no kwimakaza umuco w’amahoro? Bigenze bityo umuntu yavuga ko umugisha uhari ari Ubuyobozi bw’igihugu bwiza ibindi umuntu akabiharira Imana.
Ese ibibera mu matorero aho iwanyu ubona bitanga ikizere ko ubukristo bugeze ku rwego rushimishije? Ese koko ibyaha bigenda bigabanuka cyangwa hagabanuka ibihanwa n’amategeko y’igihugu kuko abantu batinya gereza, inkiko n’ibindi bagasigara bikorera ibyo kugomera Imana kuko baziko Leta yo itakwihanganira uwica amategeko? Ibi byamenywa n’Imana imenya ibibera mu rwihisho nubwo na bike bigera hanze bitanga ishusho y’ubukristo muri iki gihe. Icyakora nanone ntiwavuga ko bose ari ko bameze, hari abo ubona bazi igikwiye kandi bagerageza gukora neza no kwigisha inyigisho nzima.
Mu by’ukuri iyo urebye umuvuduko w’ishingwa ry’amatorero n’imiryango ya gikristo buri gihe ariko ibyaha bigakomeza kwiyongera wakwibaza icyo bamwe bashumba bigisha kugeza ubu? Ubusanzwe ivugabutumwa rikwiye gukemura ikibazo gihari (Ibyaha) iyo bitagenze bityo umuntu yatekerezako abashinga amatorero bashobora kuba babikora ku zindi nyungu zitari ukuzana abantu kuri Yesu.
Hakwiye gukorwa iki?
Abashumba nibamenye ko bakwiye guhinduka ubwabo nyuma bagahindura abandi bityo ntitwishimire ko dufite insengero zuzuye abayoboke kuko batura, badukomera amashyi ahubwo dukora icyo Yesu yadutumye guhindura abantu kuba abigishwa tubigishe kwitondera amategeko y’Imana Matayo 28:19-20
Niba bitabaye ibyo tuzisanga mu bibazo by’ingutu bigenda bisimburana kuko satani we ari maso kandi azanwa no kwiba, kwica no kurimbura Yesu niwe utanga ubugingo kandi bwinshi Yohana 10:10 Murakoze.
Pastor Desire@agakiza.org


text:
- umubavu.com
- ikinyarwanda
- english
- french
-
Centre ya Kibyagira iri mu murenge wa Uwinkingi mu karere ka Nyamagabe,intara y’amajyepfo. Kuhagera ubanza gusohoka pariki ya Nyungwe ugakomeza mu murenge wa Kitabi ukarasukira muri iyi centre ari na yo yubatswemo ibiro by’umurenge wa Uwinkingi.
Ucyumva izina Kibyagira bituma wibaza aho iri zina ryakomotse. Iyo uganiriye n’abahatuye bakubwira ko, Ubundi hafi y’iyi centre hahoze iriba ryitwa Kunyu ndetse n’uyu munsi riracyahari.
Inka zivuye imihanda yose mu bice by’uturere twa Nyamagabe na Nyaruguru muri iki gihe (byahoze byitwa mu Bunyambiriri) zazaga gushoka iri riba rya Kunyu,,maze zataha zikaruhukira kuri iyi centre uretse ko ngo hari n’ubwatsi buryoheye inka.Uko kuhamara umwanya utari muto zihabyagiye,ni byo byatumye bahita Kibyagira.
Iriba rya Kunyu ryanatumye aha hitwa kibyagira n’ubu riracyahari.Icyakora abaturage ntibemerewe kurishoramo nk’uko hambere byari biri,ahubwo icyo bemererwa ni ukujya kurivoma bakazanira inka zabo.Nyamara,ngo ibyo ntibibahagije ,ngo bakumbuye kuhashora inka zabo ni na cyo cyifuzo.
Umwe mubasaza uvuga ko yahavukiye aragira ati“Nitwa Ntegeyimihigo Vedaste, navukiye muri aka gace, nkurikije ibyo nzi mu mateka navuga ko hano haruguru gake mbega, niho abatware bari bacumbitse, habaga umutware witwa Ruvebana, bakundaga gushora inka kubera hari heza, inka zava iriya ku iriba zikaza zikahabyagira.”
Undi nawe ati” kuri ubu nta gushora nkuko kera twashoraga inka, ariko icyo twabasaba ni uko mwadukorera ubuvugizi, tukajya dushora inka kuko ariya mazi apfa ubusa ndetse n’inka zacu zisa n’iziboshye.”
Gahizi Faustin,Umunyamabanga nshingwabikorwa w’umurenge wa Uwinkingi ubarizwamo iri riba rya Kunyu ryabyaye centre ya Kibyagira, avuga ko icyifuzo cy’abanyakibyagira kimwe n’abandi bose bifuza gushora iriba rya Kunyu,kidashoboka kuko ubu hatangiye gutunganywa ku buryo bugezweho, bakaba bagira ngo habyazwe igikorwa cy’ubukerarugendo kizanatanga inyungu yisumbuyeho, ubu bahise Kunyu site.
Gahizi Faustin aragira ati “Icyifuzo cy’abao baturage ntigishoboka, ntabwo wabwira abo baturage ngo ni muzerereze inka ku gasozi kandi dufite politiki yo kororera mu biraro. Kugirango rero tubungabunge iryo zina twahagize Kunyu site,ku bufatanye n’akarere hubakiwe urubyiruko amazu meza ndetse bahabwa n’inka zo kuhororera, kugirango iryo zina rihorero kuko ari amateka.”
Ubu, Kibyagira ni izina rya kamwe mu tugari tw’umurenge wa Uwinkingi,naho uko ubuyobozi bubivuga iriba rya Kunyu ryo riri mu nzira yo guhinduka ahantu nyaburanga.
Mulindwa Augustin/Umubavu
- Biravugwa ko Clement yajyanye na Knowless gupimisha ko ari we se w’umwana koko
- Kigali:Abibwe ibikoresho barasabwa kujya ku cyicaro cya Polisi kureba niba biri mu byafatiwe mu mikwabu
- Ntibisanzwe !Nyamasheke Umugabo yariye umunwa w’umugore arawumira amenyo asigara ku karubanda
- Rayon Sport dufite ibanga mu mikino ya gicuti ya buri hagati mu cyumweru-Masudi
- Burundi:Abanyarwanda 11 bafunzwe bakurikiranyweho ubujura bw’amabuye y’agaciro bakatiwe
- U Rwanda ntirugaragara ku rutonde rw’ibihugu byazahajwe n’izuba ndetse n’inzara
- Hari abifuzaga ko Umwami Kigeli V atabarizwa muri Portugal kugira ngo abaje gusura umugogo we bajye batanga amafaranga
- Yasohoye igitabo kitwa “Kumurongora neza byatunye yiteza imbere” menya ibikubiyemo
- Herman worshipers international yateguye igiterane kizitabirwa n’ amakorali akomeye ya hano mu Rwanda
- umunyarwanda ukorera mu gihugu cya Nigeriya Karekezi Corneille mu gikorwa cyo gushyira ku mugaragaro album ye ya kabiri
- -| amakuru
- -| Amakuru yo hanze
- -| amateka
- -| imyidagaduro
- -| indirimbo
- -| inyigisho
- -| iterambere
- -| iyobokamana
- -| politike
- -| ubuhamya
- -| ubukungu
- -| ubuzima
- Biravugwa ko Clement yajyanye na Knowless gupimisha ko ari we se w’umwana koko
- Inkuru y’ubuzima budashoboka ;Umukecuru w’imyaka 101 yabyaye nyuma y’aho ibimenyetso byagaragazaga ko bidashoboka
- Amwe mu mayeri abanyepolitike bakoresha ngo babashe gutegeka abaturage
- Umugabo yahatiye umugore we kwambara ubusa asanze yoherereza amafoto ye yambaye ubusa abagabo
- Amabanga 12 afasha abanyepolitiki kuba abategetsi bahamye rubanda bakabayoboka bidasanzwe
- Amafoto/Video : Umuhango wo Gutabarizwa k’umwami Kigeli V Ndahindurwa watangiye
- Mukobwa, nubona umuhungu nk’uyu ntazagucike-Soma inkuru
- Ibyabaye kuri iyi ndaya ni agahomamunwa ! somo rikomeye ku zindi ndaya
- Nubwo abagabo batwima care (batatwitaho) tugera imbere y’Imana ikayiduha !
- Rusizi:Menya umusozi w’amateka adasanzwe mu butabera bw’Imana n’ubw’abantu


text:
Imiterere y’umubiri
Intare ni inyamaswa ibarirwa mu bwoko bw’inyamaswa zirya inyama. Iyi nyamaswa izwiho kugira ingufu zikirenga ugereranije nizindi nyinshi: ku mpuza ndengo igira uburemere bwa 175 kg ikagira uburebure buri hagati ya sentimetero 136 na 198 bitewe n’akarere ibarizwamo.
Aho zibarizwa
Intare zikunzekugaragara muri Afurika ,ubuhinde no mu burasirazuba bwo hagati.
Ibyokurya
Intare itunzwe no kurya inyama aho ikunze guhiga utunyamaswa duto .intare irya ibiro bigera kuri 7 ku munsi.
Imyororokere
Intare ishobora kubyara bwambere imaze igihe kiri hagati y’imyaka itatu kugeza kuri ine ivutse. Kugirango habeho igikorwa cyo guhuza ibitsina ndavuga kungabo n’ingore izi nyamaswa zibanza kubyumvikana ho kubantu twabigereranya n’igikorwa cyo gutereta!
Intare y’ingore ibwegeka amezi ane igihe itarabyara yitarura izindi nyamaswa ikazazigarukamo yamaze kubyara aho ishobora kubyara ibyana bigera kuri bine .
Icyizere cyo kubaho
Intare ibaho igihe kingana n’imyaka 15 mu ishyamba ariko yaba yororewe mu byanya byabugenewe (Zoo) ikaba yamara imyaka 30.
Umwihariko mu mibereho y’intare
Umwihariko w’intare ugereranije n’izindi nyamaswa zitunzwe no guhiga n’uko igikorwa cyo guhinga mu mwijima cyangwa mugitondo cya kare ikaba ikunze kwitwa umwami w’ishyamba ikagira imbaraga z’ikirenga.
UBWOROZI BW’INTARE
Imiterere y’umubiri


text:
ven.
19
oct.
2012
ISOMO RYA MBERE
Ibaruwa Mutagatifu Pawulo Intumwa
yandikiye Abanyagalati (Gal 4, 22-24.26-27.31 ; 5, 1)
Bavandimwe, 4,22koko rero byanditswe ko Abrahamu yagize abahungu babiri ; umwe yavutse ku muja, undi ku mugore utigeze ubuja. 23Ariko uw’umuja yavutse ku bwa kamere mubiri, naho uw’umugore utari umuja avuka ku bw’isezerano. 24Ibyo ni incamarenga. Abo bagore bashushanya amasezerano uko ari abiri : rimwe ryo ku musozi wa Sinayi rikabyarira ubuja, ni Hagara, 26naho Yeruzalemu yo mu ijuru irigenga, ni yo umubyeyi wacu. 27Koko rero byanditswe ngo
“Ishime mugore w’ingumba,
wowe utigeze ubyara,
rangurura maze uvuze impundu,
wowe utamenye ububabare bw’igise,
kuko abana b’intabwa baruta ubwinshi ab’ubana n’umugabo”.
31Bityo rero bavandimwe, ntituri abana b’umuja, turi abana b’umugore wigenga. 5,1Kristu yaratubohoye kugira ngo tugire ubwo bwigenge. Nimwemarare rero, mwirinde ko umutwaro w’ubucakara wakongera kubagonda ijosi.
ZABURI (Zab 113 (112), 1-2, 3-4, 5a.6-7)
Inyik/ Izina ry’Uhoraho nirisingizwe, ubu ngubu n’iteka ryose !
Bayoboke b’Uhoraho, nimuhanike ibisingizo,
maze musingize izina ry’Uhoraho !
Izina ry’Uhoraho nirisingizwe,
ubu ngubu n’iteka ryose !
Kuva igihe izuba rirashe kugeza rirenga,
nihasingizwe izina ry’Uhoraho !
Uhoraho asumba kure amahanga yose,
n’ikuzo rye rigasumba ijuru.
Ni nde wamera nk’Uhoraho Imana yacu,
maze akunama areba ijuru n’isi hasi ye ?
Ahagurutsa indushyi mu mukungugu,
akavana umutindi mu cyavu.
IBANGONDIRIMBO RIBANZIRIZA IVANJILI (Zab 95 (94), 8)
Alleluya Alleluya.
Uyu munsi ntitunangire umutima wacu,
ahubwo dutege amatwi ijwi ry’Uhoraho.
Alleluya.
IVANJILI
+ Luka (Lk 11, 29-32)
Muri icyo gihe, 29abantu bamaze guterana ari benshi, Yezu arababwira ati “Ab’iyi ngoma ni abantu babi ! Barashaka ikimenyetso ; nyamara nta kindi kimenyetso bazahabwa atari icya Yonasi. 30Nk’uko Yonasi yabereye Abanyaninivi ikimenyetso, ni na ko Umwana w’umuntu azakibera ab’iyi ngoma. 31Ku munsi w’urubanza, umwamikazi w’igihugu cy’epfo azahagurukira ab’iyi ngoma maze abatsinde, kuko yaturutse iyo gihera aje kumva ubuhanga bwa Salomoni, kandi hano hari uruta Salomoni ! 32Kuri uwo munsi w’urubanza, Abanyaninivi na bo bazahagurukira ab’iyi ngoma maze babatsinde, kuko bumvise inyigisho za Yonasi maze bakisubiraho, kandi hano hari uruta Yonasi.”


text:
Yasuwe : Inshuro 396 | Ibitekerezo: 0 | Aho ariho: Isi muri Rusange
Sobanukirwa Imvo n'imvano ku cyogajuru -Igice cya kabiri
Tweet
By MPEZAMIHIGO Chris | December 10, 2016 saa 04:59:00
Baracyumva ariko ntago baragisobanukirwa (Igice cya kabiri)
Iki ni igice cya kabiri aho iriba24 ibagezaho ukuntu abahanga bakoze icyogajuru, uko cyoherezwa mukirere n’akamaro kacyo.
Mu kinyejana cya 16 ubwo intambara zari zitangiye gushyuha mu banyaburayi, JOANES DE FONTANA, umutariyani, yakoze umujugujugu wagendaga ugurumana, ugatwika amato y'abo barwanaga nabo.
Nyuma yaho, umudage JOHANN SCHMIDLAP yakoze umujugujugu washoboraga kugera kure kurusha uwa FONTANA. Uyu wanyuma wabaga ugerekeranye n'uwundi, uwo hasi wari munini naho uwo hejuru wari muto kandi uko uwo hasi wagendaga ugurumana uta ibishirira, ni nako wa wundi muto warushagaho kujya hejuru cyane. Iri vumbura rya SCHMIDLAP, ryatumye ubumenyi (science) burushaho gutera imbere ku buryo buhanitse kuko yabaye intangiriro yo gukora roketi.
Uruhare rw’umunyabugenge Isaac NEWTON
Mu mpera z'ikinyejana cya 17, umwe mu bahanga uzwi cyane mu bugenge (physique) umwongereza, ISAAC NEWTON, yashyize ahagaragara amahame nyakuri atatu arebana n'ibintu bishobora kuva aho biri hakoreshejwe imbaraga zivuye hanze yabyo.
Ayo mahame yagiye yiyambazwa mu igeragezwa rya za roketi. Ihame ryakoreshejwe cyane kugeza na nubu ni irya gatatu rizwi nka "principe de l'action et de la reaction, tugenekereje mu Kinyarwanda twavuga ko iyo habayeho igikorwa (action) mu cyerekezo kigana imbere, ingaruka z'igikorwa ibera mu kindi cyerekezo kinyuranye n'icyambere.
Ubu bumenyi bwa ISAAC NEWTON, bwifashishijwe n’abandi bahanga uko imyaka yagendaga yigira imbere hatekerezwa kohereza ibyuma kabuhariwe mu kirere.Urugero abahanga b'abadage n'abarusiya bakoze amagerageza ku byogajuru, byapimaga ibiro 45 (45kgs).
Mu mpera z'ikinyejana cya 18 no mu ntangiriro z'icya 19 za roketi zahindutse intwaro zikomeye mu ntambara zicyo gihe, aho COLONEL Wiliam CONGREVE, umuhanga w'intwaro zo mu bwoko bwa roketi, agendeye kumahame ya Iaac Newton, yabashije gukora roketi zigera kure cyane. Izi ntwaro zakoreshejwe mu ntambara yari ihuje abanyamerika n'abongereza, mu ntambara yo guharanira ubwigenge bw’A merika.
Roketi nshya (Modern Rocket)
Mu rwego rwo kugira ngo izo roketi zirusheho guhamya neza aho bifuzaga ko zigera, umwongereza, WILLIAM HALE, yize andi mayeri atuma roketi igera ku ntego aya mayeri yiswe “stabilization par rotation”.
Roketi yashyirwagaho itiyo ku ruhande rw'inyuma, aha niho hasohokaga gaze, bigatuma roketi yikaraga cyane. Aya mayeri yakomejwe gukoreshwa mubyaje kwitwa roketi nshya ( modern rocket) arinayo yaje kwifashishwa mu kohereza ibyogajuru (Satellite).
Mu mwaka w'1898, umurusiya witwa Constantin TSIOLKOVSKI, yatanze igitekerezo cyo kujya gukorera ubushakashatsi kure cyane mu kirere hifashishijwe roketi zitumbagira zikagera kure. Uyu murusiya yemezaga ko hashoboraga gukoreshwa esence iyunguruye bityo roketi ikaba yagera kure mu kirere.
Mu ntangiriro z'ikinyejana cya 20, umunyamerika ROBERT H. GODDARK (1882-1945), nyuma y’ubushakashatsi, yagaragaje ko mugihe roketi zagerakeranwa zigatumbagizwa mu kirere kugeza zigeze mugice kitagira umwuka (vaccum cg vide) zavamo icyogajuru, gifite ubushobozi bwo kwikaraga. Izi roketi ziri hamwe zagombaga gukoresha esence iyunguruye cyane.
Bamwe mu bahanga batavugaga rumwe na GODDARK, bemezaga ko ibyo zari inzozi. Nyamara bidatinze mu mwaka w'1926 habayeho igeragezwa ryo kohereza ibyo byuma mu kirere, abenshi mu bahanga batangira kubona ko ibyo GODDARK yavuze ko byashoboka.
Ibi byatumye abadage batekereza gukora roketi zo mu rwego rwo hejuru arinaho haje kuva intwaro ikomeye yo mubwoko bwa mizayiro, izwi kw’izina rya V-2 yakoreshejwe n’abadage mu ntambara yakabiri yi isi.
Kuva kuri roketi ukajya kuri mizayilo “missile” bikabyara icyogajuru nibyo iriba24 izabagezaho ubutaha.
Dore imwe mu mafoto y'icyogajuru gitangiye gufata ikirere
Byateguwe na Eng.Chris M. MPEZAMIHIGO


text:
Ubuyobozi bw’iri shuri butangaza ko bajya gutangiza aya masomo, bwashakaga guhuza ubumenyi n’isoko ry’umurimo, ndetse no gushyira Abanyarwanda ku ruhando mpuzamahanga mu rwego rw’icungamutungo.
Umuyobozi Mukuru w’Inama y’abashinze iyo kaminuza, Prof Nshuti Manasseh yavuze ko nyuma yo kubona ko u Rwanda rukeneye abahanga mu icungamutungo kugira ngo rutere imbere biruseho, batangije amasomo y’umwuga azafasha kurugeza ku ntera ishimishije.
Yagize ati “Twatangije muri iyi kaminuza amasomo yatuma umuntu yihangira akazi ariko twongeraho ishami ry’icungamutungo kugira ngo abanyeshuri bajye ku rwego mpuzamahanga ndetse babe bafite ubumenyi bukenewe aho wajya hose ku Isi ube wakwemerwa nk’umucungamutungo. Twasanze u Rwanda rutatera imbere rudafite abacungamutungo babigize mwuga, dufata iya mbere dutangiza aya masomo.”
Prof. Manasseh avuga ko bifuje gutanga ubumenyi burenze ubwo abanyeshuri bakura muri kaminuza zisanzwe.
Abayobozi b’iri shuri batangaza ko basanze na none hari abakozi ba Leta, n’abandi bikorera ku giti cyabo ariko baba bakeneye kugira ubumenyi bwihariye mu icungamutungo, niyo mpamvu ngo bashyizeho n’ikigo gitanga amahugurwa y’igihe gito ku guteza imbere ibigo bya Leta n’ibyigenga (Centre for Economic Governance and Leadership).
Iki kigo kivuga ko hari abantu baba barize ariko bakeneye kuba abahanga mu gucunga umutungo.Umuyobozi wungirije wa University of Kigali, Prof. Udai Lal Paliwal, yavuze ko bagamije kugira abantu abadogiteri mu gucunga umutungo.
Ati “ Twashyizeho izi gahunda kugira ngo dufashe abanyarwanda kuba adadogiteri mu Icungamutungo, bazajya bamenya aho ibintu bipfira, tugiye guha amahugurwa abo bantu kandi bizatuma igihugu kirushaho kugira abacungamutungo babigize umwuga byihutishe iterambere.”
Ubu bunyamwuga Kaminuza ya Kigali izanye mu Icungamutungo ry’u Rwanda nibwo bwatumye Umunyabanga wa Leta muri Ministeri y’Uburezi ushinzwe amashuri abanza n’ayisumbuye, Isaac Munyakazi, ashimira by’umwihariko iyi kaminuza avuga ko bazanye amashami u Rwanda rukeneye.
Yagize ati “ Nkuko tubizi twese, icyerekezo u Rwanda rwihaye cya 2020, gikeneye abantu bafite ubuhanga mu gukora ibyo bashinzwe, niyo mpamvu nshimira by’umwihariko Kaminuza ya Kigali kuba yaratekereje gutoza abahanga mu icungamutungo, ni ingenzi kandi kuri Minisiteri y’Uburezi kubona higishwa ibishobora gufasha mu iterambere ry’igihugu.”
Kaminuza ya Kigali itanga impamyabumenyi zitandukanye harimo iza CPA (Certified Public Accountant), CIFA (Certified Investment Financial Analyst), ACCA (Association of Chartered Certified Accountants), na CAT (Certified Accounting Technician). Izi zituma uyisohokamo aba ari umucungamutungo wemewe ku rwego mpuzamahanga, bikamufasha kuba yakora aho yagera hose ku Isi.
Iyi kaminuza kandi irateganya gushyiraho uburyo bwo korohereza abashaka kuyigamo basanzwe ari abakozi, aho mu kwezi kwa Gatandatu 2017, bazajya biga mu mpera z’icyumweru.


text:
“Ahubwo mwibikire ubutunzi mu ijuru, aho inyenzi n’ingese zitaburya, n’abajura ntibacukure ngo babwibe,kuko aho ubutunzi bwawe buri ari ho n’umutima wawe uzaba.”Matayo 6:20-21
Uko ibinyejana bigenda bisimbura,ni ko iterambere rigenda ryihuta. Abantu nabo bakarushaho gukora cyane kugira ngo batazasigara inyuma ariko ikibazo ni gute wakwibikira ubutunzi bwawe kugira ngo wizere umutekano w’ibyawe?.
Abantu benshi muri iki gihe ntibazi uko babika ibyo bakoreye bamwe bibwira ko kugira ubusambo ku butunzi aribyo bibugwiza kubera kutanyurwa. Bakirengagiza ko niyo watunga byinshi bitarimo kunyurwa ngo wigirire umunezero nta mahoro wazabiboneramo ahubwo ukomeza kuba umukene kuko uba ubuze ibintu by’ingenzi mu buzima.
Yesu yaravuze ati”ntimubasha gukorera Imana n’amafaranga.”umuntu ntagizwe n’ibintu atunze .“ Niyo mpamvu iyo uretse ibintu bikakuyobora bikuganisha kukuba wenyine ndetse ugahora ufite bwoba. Iyo ubutunzi aribwo ufashe nk’Imana yawe ntibubasha kugufasha muri byose ahubwo ukomeza guhora uri mu bwoba budashira kuko ubuzima budafite Imana nzima,butakaza agaciro n’intego.
Niyo mpamvu Ijambo ry’Imana ridusaba ko dukwiye kwibikira ubutunzi mu bwami bw’ijuru kugira ngo ibyo tuvunikira byose Imana ibihe umugisha kandi idushoboze kumenya uko tubana nabyo tutabaye imbata z’ubutunzi.


text:
Urwenya-Umunyeshuri wanyereye kuri “Chimie” akamena “Physique” y'abandi
Umunyeshuri wanyereye kuri “Chimie” akamena “Physique” y'abandi
Umwana w'umunyeshuri mu mwaka wa gatatu yitegereje se umwima amafaranga yo kurya azwi kw'izina rya "argents de poche", maze umunsi umwe aza mu biruhuko yamupangiye ati "papa, twagiye muri bya byumba byitwa laboratwari(laboratoie) maze nyerera ku bintu
byitwa shimi(chimie) nikubita ku byitwa fisike (physique) birameneka, cyokora deregiteri(directeur) yavuze ko ku bihumbi 27000 nagombaga kubyishyura, ikigo kizandihiraho icya kabiri, ubwo nanjye nkirihira 13500f asigaye. Nuko papa we ati "mwana wa, ko ari uko
deregiteri wanyu ari umugabo mwiza, ubwo ayo yose nari kuyiba hehe ?" N'uko bajyana musheru ku isoko (ndavuga inyagazi y'ihene), ngo babone 13500f.
Shyiraho Igitekerezo!
Subscribe to: Post Comments (Atom)


text:
Ruhukira mu mahoro
“ Numva ijwi rivugira mu ijuru rimbwira riti: “ Andika uti: “ Uhereye none , hahirwa abapfa bapfira mu Mwami wacu.” Umwuka nawe aravuga ati” Yee, ngo baruhuke imihati yabo, kuko imirimo yabo ijyanye naboibakurikiye.” Ibyahishuwe 14:13
Muri Bibiliya ijambo ry’Imana haranditse ngo: Nuko numva ijwi ry’uvugira mu ijuru arambwira ati : “ Andika ngo : Kuva ubu hahirwa abapfa bakinambye kuri Nyagasani. Ibyo ni koko. Ninako Mwuka w’Imana abivuze ati : Abo bazaruhuka imvune z’imirimo yabo , kuko bazaherekezwa n’ibyiza abakoze”
Abantu bose bapfa siko baruhukira mu mahoro nkuko abantu babibifuriza bandika ijambo ry’icyongereza “RIP” Rest In Peace.
Ubundi kuruhuka mu mahoro nibyo buri wese yakwifuza, ariko iri jambo ryambwiye ko abaruhuka mu mahoro ari abapfira mu Mwami Yesu cyangwa se mu yandi magambo akaba ari abapfa ( abavamo Umwuka) bakinambye kuri Nyagasani! Imana itugirire neza.
Iyo bavuze ko hari abanamba kuri kuri Nyagasani nuko haba hari n’abamuvaho!
“ Nicyo gituma dukwiriye kurushaho kugira umwete wo kwita kubyo twumvise , kugirango tudatembanwa tukabivamo.” Abaheburayo 2:1
“Nicyo gituma tugomba kwita cyane kubyo twumvise, kugirango tutayoba tukagenda buheriheri” Abaheburayo 2:1 muri Bibiliya Ijambo ry’Imana . Imana iturengere
Hari indirimbo twajyaga turirimba kera yavugaga ngo impanuka y’imodoka siyo mpanuka gusa, ngo no gupfa udafite Yesu iyo nayo n’impanuka!
Impamvu bayita impanuka nuko umuntu aba agiye atunguwe nk’utarigeze abona umwanya wo gutunganya ubugingo bwe.
Mu by’ukuri abantu bose bari ku isi bafite igihe cyo kuva mu isi ibyo ni ibisanzwe , ariko burya urugendo rwose rurategurwa, rugashakirwa ibyangombwa by’inzira, bugashakirwa ibyo kwitwaza, imyambaro, amafaranga n’ibindi! Niba nawe wifuza kuzaruhuka amahoro, shaka ndetse unambe kuri Yesu. Ibihe byiza
Alice


text:
Gisozi: Yemerewe ibihumbi 640 mu kwizihiza yubile y’imyaka 25 FPR Inkotanyi imaze
Ubwo hizihizwaga imyaka 25 Umuryango wa FPR Inkotanyi umaze uvutse mu murengee wa Gisozi, mu kagali ka Ruhango, Umukecuru witwa Nyirandegeya Anastasie yahawe ubufasha na Sibomana Dieudonne bw’amafaranga 640 000 no kumutunganyiriza inzu.
Usibye ubwo bfuasha yahawe n’umwe mu banyamuryango ba FPR, Nyirandegeya Anastasie yatanze ubuhamya ko FPR Inkotanyi yamuvanye mu bwigunge.
Nyirandegeya yagize ati “ nasigaye n’umwana wanjye wacitse amaguru. Hari cyageze ndiheba kuko inzu yenda kungwira (...)
Ubwo hizihizwaga imyaka 25 Umuryango wa FPR Inkotanyi umaze uvutse mu murengee wa Gisozi, mu kagali ka Ruhango, Umukecuru witwa Nyirandegeya Anastasie yahawe ubufasha na Sibomana Dieudonne bw’amafaranga 640 000 no kumutunganyiriza inzu.
Usibye ubwo bfuasha yahawe n’umwe mu banyamuryango ba FPR, Nyirandegeya Anastasie yatanze ubuhamya ko FPR Inkotanyi yamuvanye mu bwigunge.
Nyirandegeya yagize ati “ nasigaye n’umwana wanjye wacitse amaguru. Hari cyageze ndiheba kuko inzu yenda kungwira ngezaho nkibaza impamvu nasigaye! Ntihaciyemo igihe kinini Umurenge wa Gisozi wabaye unshakiye aho gucumbika, ubundi abanyamuryango ba FPR bashyira hamwe banyubakira inzu, none ubu ndi mu zu yanjye.”
Nyuma yo gutanga ubuhamya Sibomana Dieudonne, umwe mu banyamuryango ba FPR ku giti cye yatangaje ko inzu yubakiwe uwo mukecuru idakoreye amasuku, azabirangiza, byongeye kandi akajya amugenera amafaranga ibihumbi mirongo ine (40000 frw) buri kwezi mu gihe kingana n’amezi 16.
Umuyobozi mukuru wa FPR Inkotanyi mu kagari ka Ruhango Rutaganda Silas yasabye abaturage ba Ruhango kwimakaza urukundo, amahoro n’ubworoherane nk’uko byaranze Umuryango wa FPR Inkotanyi.
Murekatete Patricie, Umuyobozi w’umurenge wa Gisozi yavuze ko n’ubwo Abaturage ba Gisozi bakomeje kwishimira imyaka 25 FPR Inkotanyi imaze ivutse bakwiriye kubishingiraho bakomeza gutekereza imbere n’ubworoherane.
Hirya no hino mu nzego z’ibanze, hari kugenda hizihizwa yubile y’imyaka 25, ariko Umunsi nyir’izina wo kwizihiza isabukuru y’imyaka 25 Umuryango FPR Inkotanyi umaze uvutse uzaba ku itariki ya 20 Ukuboza 2012.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Kuba yaratangiye umurimo w’Imana ari umuvugabutuma akagera ku rwego aba Pasiteri mukuru kuri ubu akaba ari Apostle, Mignonne Kabera ukuriye Women Foundation Ministries na Noble Family Church avuga ko izi nshingano zo mu murimo w’Imana zitabangamira na gato izo mu rugo rwe.
Aganira na UBUGINGO.COM, Apostle Mignonne yavuze ko bitamuremerera kuko kuba Intumwa y’Imana kuri we atari umwanya urwego rw’icyubahiro mu murimo w’Imana, ahubwo ko ari impano.
“Nemera ko kuba Intumwa y’Imana atari urwego rw’icyubahiro ahubwo ni impano y’Imana. Iyo ubifashe nk’urwego rw’icyubahiro, birakugora bikanakuremerera ariko iyo ubifashe nk’impano biroroha cyane. Iyo ndi mu murimo w’Imana, nifata nka wa mu Mignonne uba ukora nk’igikoresho cy’Imana gisanzwe.”
Abajijwe niba kuba mu murimo w’Imana bitabangamira inshingano ze zo mu rugo, yavuze ko bitoroshye ariko na none hari uko abyitwaramo. “Mu by’ukuri ntibyoroshye: hari igihe Imana iguhamagara ukayereka impamvu zitandukanye zituma utajya mu murimo; haba hari ibintu byinshi bireba umuntu, intambara na zo zitoroshye, nk’uko Pawulo yavuze ati ‘Turakubitwa buri munsi baduhora izina ryawe’. Kunyura bene aho hantu nk’umugore, ni ibintu biba bitoroshye ariko iyo nibutse ko ndi umugore ufite Imana, numva ntacyo bintwaye kuko ari yo yonyine ishobora gukora.”
“Namenye ko hari uburyo ushobora gukora ibintu byinshi ariko ukagumana ubuzima; ntibigutware, ukiyibuka, ukaruhuka, ukamenya gufasha abantu kandi ukamenya ko utari Imana yabera hose icyarimwe: ugakora ibyo Imana igushoboje. Icy’ingenzi ni ukumenya uburyo witwara ku buryo utabangamira uwo mwashakanye cyangwa abo mu rugo.”
Kuba iyo umugore agenda azamuka mu ntera bishobora guteza umutekano mucye mu rugo, Apostle Mignonne avuga ko bene iki gihe aricyo umugore aba akwiriye kwitwararika ku buryo mu rugo hahora umutekano, urushako rwe rutamwishisha. Aha kandi yasobanuye uburyo we nk’umugore yitwara imbere y’abakristu be cyane cyane ab’abagabo cyangwa abasore, kuko nk’umukozi w’Imana w’umugore atabyitwayemo neza bishobora gutera urwikekwe ku rushako rwe.
“Amahirwe akomeye nagize ni uko umugabo wanjye na we ni umuyobozi; hari byinshi yaciyemo mu buyobozi bituma rero anyumva. Ibyambayeho byose ndabimubwira kuko iyo mbonye ikintu ntabwo kiba ari icyanjye gusa ahubwo n’umuryango wanjye uba urebwa na cyo. Ikindi kandi nubaha ubutware umugabo wanjye afite; musaba uruhushya, abansura aba abazi…Ariko iyo umuntu atitonze ashobora kwangiza ubuhamya: abo tuganira mba ngomba kwirinda inyifato yakwangiza umurimo w’Imana.”
Kenshi na kenshi abakozi b’Imana bakunda kunengwa cyane, abajijwe uko yitwara mu gihe nk’icyo yagize ati; “Nirinda kwishyiramo ko abantu bose bandwanya kandi mba nzi neza ko atari bo, ahubwo ari umwanzi satani. Ikindi nkora ndisuzuma nkareba ko ibyo bamvuga atari ko biri; nkareba koko niba nta cyaha mfite kugira ngo menye icyo ngomba nguhindura. Erega amagambo nkayo atuma umurimo utera imbere.”
Apostle Mignonne agira inama abagore bafite inshinganozitandukanye mu murimo w’Imana, kubaha abo bashakanye kugira ngo batangiza ubuhamya bwabo bwiza. Anabagira indi nama yo gushaka abashumba bo mu buryo bw’Umwuka kugira ngo bajye babagira inama mu bihe bisa n’ibigoranye.
Ijambo ry’Imana rimufasha cyane ni iriri mu gitabo cya 1Timoteyo 1:12 “Ndashimira Kristo Yesu Umwami wacu wambashishije, yuko yatekereje ko ndi uwokwizerwa, akangabira umurimo we”. Ati;“Biranezeza kumva ko Imana yanyizeye ikanshinga umurimo. Ningera mu Ijuru nzamubaza impamvu!”


text:
Dore uburyo gakondo wakoresha ukongera kuba isugi
Uko umugore akora imibonano mpuzabitsina kenshi niko igitsina cye cyiyongera mubunini iyo bikabije bikaba bishobora no kuviramo ko umugabo atamwifuza cyane kuko uko byamuryoheraga bakibikora bwambere siko bikimeze.hari ibinini ushobora kunywa kuburyo ugitsina cyawe cyongera gusubira bushya gusa iyo miti ishobora kugutera ibibazo niyompamvu ano tugiye kuguha uburyo gakondo wakoresha igitsina cyawe kigasubira kuba gito kandi bikakurinda nizindi rwara cyangwa kuba hari umwuka mubi ujya usohoka mugitsina cyawe.
Hari ibimera 7 bikoreshwa cyane mukugabanya ubunini bwigitsina cy’umugore ariko kimwe cyonyine nicyo kiboneka murwanda.
IGIKAKARUBAMBA
Iki n’ikimera cyizwiho ibintu byinshi cyane cyane mugukiza indwara zitandukanye.igikaka rubamba gifite ububasha bwo kugabanya ubunini bwigitsina kikaba kandi gituma uzana ububobere mugitsina cyawe kikaba cyanagukiza izindi ndwara nkuduheri tujya tugararagara mugitsina cy’umugore bitewe wenda nuko yihanaguje ibintu bidasukuye cg ibindi.
UKO GIKORESHWA
Fata amazi y’igikakarubamba ubundi uko ugiye koga uyasige mugitsina cyawe ugitangira koga,igihe urangije koga ahantu hose fata amazi meza woze mugitsina cyawe udakoresheje isabune cyangwa ikindi kintu.numara koga neza wihanagure,ibi uge ubikora burimunsi ugiye koga bizatuma igitsina cyawe gisubirana kibe gito kandi kigire umuhumuro mwiza ndetse n’ubuzima bwiza.
Niba ukeneye ibindi bisobanuro cyangwa kumenya ibindi bihingwa wakoresha twandikire.
Posted by: Fanny Ishimwe, 06/11/2016, 09:00


text:
Kirehe-Abagera kuri 753 barangije amasomo yabo yo kwiga gusoma kubara no kwandika
Kuri uyu wa 21 Kamena 2012 mu karere ka Kirehe hatanzwe seritifika ku bantu bagera kuri 753 bitabiriye gahunda yo kwiga gusoma kubara no kwandika aho bavuga ko ubu More...
Nyamasheke: Abantu barenga ibihumbi bitanu bigishijwe gusoma, kwandika no kubara
Mu muhango wo gusoza itorero ry’igihugu ku rwego rw’imidugudu wabaye tariki ya 14/06/2012 abaturage barangije amasomo yo gusoma, kwandika no kubara bo mu murenge wa Karengera bahawe impamyabumenyi More...
Gisagara: Bashimishijwe no kumenya gusoma, kwandika no kubara
Abaturage bo mu karere ka Gisagara bahawe impamyabumenyi kuri uyu wagatandatu tariki ya 26 Gicurasi z’uko barangije kwiga gusoma, kwandika no kubara baratangaza ko bashimishijwe cyane no kuba barahawe More...
GISAGARA: ABANYAMABANGA NSHINGWA BIKORWA B’UTUGARI BAKOZE INAMA
tariki ya 2/2,2012 abanyamabanga nshingwa bikorwa b’ubutugari twose uko ari 59 tugize akarere ka Gisagara bagiranye inama n’ubuyobozi bw’akarere mu rwego rwo kunononsora imikorere y’aba More...
Nyamagabe: abantu basaga ibihumbi 9 barimo kwiga gusoma no kwandika
Ubuyobozi bw’ akarere ka Nyamagabe buratangaza ko mu imihigo bwahize igera kuri 48, More...


text:
Kwigirira icyizere ku mwana ni ukuba umwana yumva yisanzuye, atisuzugura,abasha kuvuga cyangwa gukora icyo yatekereje nta bwoba,nta gushidikanya afite.
Kwigirira icyizere bituma umwana abaho aguwe neza ,bituma ibyo yifitemo(impano, kuvumbura ...) bijya hanze mu buryo bworoshye. Kwigirira icyizere bituma umwana atera imbere yaba mu bimurimo cyangwa ibyo yiga. Dore bimwe mu byafasha umwana kwigirira icyizere:
Kwirinda kubwira umwana amagambo amuca intege: Ababyeyi bashobora gutuma abana babo bitakariza icyizere mu gihe bahora bababwira amagambo mabi yo kubaca intege nko kubabwira ngo ntacyo bazimarira, uri mubi, sinkunda amenyo yawe, mbega igitwe! n’ibindi. aya magambo atuma umwana yumva nta kigenda cye
Kureka umwana agakora mu gihe agize ubushake: Niba umwana ashaka kwigana imirimo y’abakuru muhe urubuga. Hari amakosa akunda gukorwa n’abarera umwana :urugero: niba umwana ashatse kugira icyo akora nko kwandurura nk’ibintu bimeneka akavugirizwa induru, yashaka gusasa bati jyenda ntabyo uzi, yajya kwigaburira ku meza cyangwa kwirisha bati reka ntiwabishobora, yasaba kwiyoza bati wintesha igihe wowe se urabona ubizi ...ibyo byose n’ibindi twavuga bituma umwana yibwira neza ko ntacyo ashoboye bikamwangiza
Kumubwira ibyo yakoze neza akenshi kurusha kumubwira amakosa ye: mu gihe umwana yakoze amakosa ni byiza kumuhana ariko na none guhora umubonamo amakosa kurusha ibyiza akora bituma umwana ahora yibona ko ari umunyamakosa gusa. Ni byiza rero kubwira umwana ibyiza akora kurusha guhora umubwira amakosa ye n’ububi bwe.
Subiza ibibazo by’umwana uvugisha ukuri: Hari ikigero abana bakunda kubaza ibibazo byinshi nabo iyo badasubijwe ngo bashire amatsiko bituma bitakariza icyizere. Ni byiza rero gusubiza umwana ibyo akubaza kandi ukirinda kumubeshya,Menyereza abana bawe kubaganiriza: iyo uganiriza abana bagira umwanya munini wo kukubwira ibibarimo naho bagana.
Dore bimwe mu biranga umwana utifitiye icyizere ukeneye ubufasha bw’abamurera:
Umwana utifitiye icyizere akenshi uzasanga atinya, yisanzura gusa ku muntu yabonye umwakira. Bene uyu mwana biramugora gusuhuza abashyitsi, kujya mu bantu benshi, kuba yaririmbira abantu mu ruhame, ibyo avuga nubwo byaba ari byo ubona bituruka kure, ntakunze gukinira ahari abantu bakuru, umubaza ikintu agasubiza buhoro asa nk’ufite ubwoba cyangwa ukamubaza ntagusubize, ntakurebe mu maso, iyo afite ikibazo kukivuga biramunanira, akaba yakwinyarira kuko yatinye kukubwira ko ashaka kujya kuri toilette,
Umwana utifitiye icyizere ashobora kandi guterwa ubwoba n’abandi agakora amakosa adasanzwe akora, kubera ubwoba bw’uko abandi batamwakira.
Gufasha umwana kwigirira icyizere rero ni ingirakamaro kuko ari kimwe mu bintu biha umwana urufatiro rw’ubuzima rukomeye azubakiraho n’ibindi.
Imyororokere
Ibintu byafasha umwana kwigirira icyizere
Kwigirira icyizere ku mwana ni ukuba umwana yumva yisanzuye, atisuzugura,abasha kuvuga cyangwa gukora icyo yatekereje nta bwoba,nta gushidikanya afite.


text:
USA: Amatorero y’Abaporotesitanti yateguye amasengesho yo gusengera Sudani y’Amajyepfo bayisabira amahoro n’ubutabera - Michael-Gryboski
Amatorero y’Abaporotesitanti muri Leta Zunze Ubumwe z’Amerika yateguye amasengesho yo gusabira Sudani y’Epfo amahoro n’ubutabera. Aya masengesho n’abandi bose bahamagarirwa kwitabira yiswe "Day of Prayer for South Sudan," ngo bayateguye bafatiye ku makuru yo gushyira intwaro hasi muri iyi Leta imaze igihe irimo amakimbirane akomeye.
Itorero Peresibiteriyene (Presbyterian ChurchUSA), The Episcopal Church na Reformed Church muri Amerika yahamagariye abayoboke bayo kwitabira amasengesho yo gusengera Sudan y’Amajyepfo, azaba kuri iki cyumweru taliki 16 Gashyantare.
Mu kiganiro cyatambukijwe na Gradye Parsons wo mu itorero Presbyterian Church (USA), yatangaje ko Repubulika ya Sudan y’Amajyepfo ikeneye amasengesho yabo n’inkunga mu gihe nk’iki.
“Gushyira intwaro hasi byakozwe ku wa 23 Mutarama muri Sudan y’Amajyepfo biratanga icyizere. Bene Data na bashiki bacu bakeneye amasengesho yacu n’inkunga, muri iki gihe bitegura kwinjira mu butabera n’amahoro.”
Itorero PC (USA) kandi ryashyizeho abantu bo gukusanya inkunga mu mujyi wa Washington, igenewe gufasha Sudan y’Amajyepfo, inkunga irimo kunyuzwa ku murongo http://www.presbyterianmission.org/donate/DR000042/" \t "_blank".
Dore isengesho aba Bakristo bazaba bavugira hamwe kuri uyu wa 16 Gashyantare “Mana itanga ubwiyunge, turagusaba ngo wohereze Umwuka wawe w’ubumwe ayobore abantu bawe bn’abayobozi babo muri Sudan y’Amajyepfo, bave mu macakubiri bajye mu mahoro n’ubutabera. Bakomereshe imbaraga z’Umwuka wawe Wera, kugira ngo babashe guhamya urukundo rukomeye rwa Kristo, baharanire amahoro n’ubutabera kuko ibyiringiro byacu biva ku kwizera Kristo wazutse.”
Nk’uko bitangazwa na BBC (gained independence), Leta ya Sudan y’Amajyepfo yashinzwe hakurikijwe impinduramatwara yo muri Nyakanga 2011. Iyi Leta igizwe na Leta 10 zari mu majyepfo y’igihugu cya Sudan, yinjiye mu macakubiri ya politiki mu Kuboza 2013 yahitanye abatari bake abandi bakurwa mu byabo.
The Christian Post


text:
Hashize imyaka 22, umubyeyi Pattie Mallette yibarutse Justin Bieber waje kugaragaza impano ikomeye ku myaka ye mike, akaza kuba umuhanzi w’icyamamare muri muzika. Uyu mubyeyi yatangaje ko asaba Imana gusura umuhungu we muri ibi bihe yizihiza isabukuru ye y’amavuko.
Abinyujije ku rukuta rwe rwa Twitter, Pattie Mallette yavuze ko yifuza ko Imana yakora ku muhungu we ati ‘’ Hashize imyaka 22, icyo gihe nari mfite imyaka 18, nibwo nari ntwite ariko nterwa n’ubwoba. Ariko Imana, Umurengezi usure Justin Bieber ku munsi we w’amavuko, umuhe ibyo jyewe ntamubonera, mu izina rya Yesu.’’
Pattie Mallette, ubyara Justin Bieber
Umubyeyi w’uyu muraperi w’icyamamare yigeze nanone kugaruka ku bihe bikomeye umuhungu we yanyuzemo, kuva ku myaka 13. Umwaka w’2014 ni umwe mu myaka yakomereye cyane Justin Bieber ubwo yashinjwaga gushotora umuyobozi w’imodoka ( Umushoferi) yo mu bwoko bwa Limuzini, akanatera amagi ku nzu y’abaturanyi. Ibi byatumye ahita atabwa muri yombi kubera imyitwarire mibi ifitanye isano n’ubusinzi.
Mu mezi make ashize nibwo Justin Bieber yemereye igitangazamakuru Journal Billbioard ko iyi myitwarire ye mibi yazanye agatotsi mu mubano we na mama we. Yagize ati ‘’ Byanteye isoni, sinigeze nifuza gutenguha mama wanjye, none byarabaye.’’ Yakomeje avuga ko ibi yakunze kubiganiraho mu bihe byinshi, bikamusaba igihe kinini kugira ngo avugurure icyo kizere, kuri aya magambo yongeyeho ko mama we ari umugore w’igitangaza kandi akunda.
Justin Bieber
Nyina wa Justin Bieber ni umugore w’umwizera (ukijijwe) unafite ubuhamya bwakoze ku mitima ya benshi. Ajya guhura n’Imana bwa mbere, yari agiye kwiyahura.
Afite imyaka 3 gusa nibwo yakorewe ihohoterwa rishingiye ku gitsina, bimutera ibikomere byanamushoye mu kwiyahuza ibiyobyabwenge n’inzoga. Ku myaka ye 17, nibwo yiyahuye mu gikamyo ngo arebe ko cyamuhitana, ariko kubera umugambi w’Imana ikamurokora. Pattie Mallette agaruka cyane kuburyo Imana yamusannye mu gitabo cyitwa Nowhere but Up. Uyu mubyeyi yakomeje kuvuga cyane ku cyizere no gukira bibonerwa muri Kristo Yesu.
Abajijwe n’igitangazamakuru cya gikristo, Christian Today, ku cyo abona kwizera kwe kwigishije umuhungu we, yagize ati ‘’ Justin namutuye Umwami Imana akiri muto cyane, nk’uko Hana yabigenje amaze kubyara Samweli mu gitabo cya 1 Samweli 1. Sinari ndi mu rukundo na se wa Justin, gusa nibuka ko nasenze iri sengesho ngo ‘’ Data, nifuza ko uzabera umubyeyi uyu mwana utamufite. Ndakwinginze uzengurutse abantu bawe uyu muhungu.’’
Avuga kandi ko uko iminsi yagendaga ishira yakomeje gusengera umwana we amusabira kurindwa n’Imana, kugira ngo azayimenye kandi akure ayitinya. Ati ‘’Namwigishije ijambo ry’Imana.’’
Uyu mubyeyi mu mvugo isa n’iyuje umubabaro avuga ko mbere yifuzaga guhorana n’umuhungu we cyane, akamwitaho, akamukemurira ibibazo byose, nubwo byaje kugera aho bigahinduka, ariko ngo yizeye ko hari igihe azongera kugira ijambo ryubashywe kuri we.
Justin Bieber yavutse tariki ya 1/03/1994.
Innocent Kubwimana/Ubugingo.com


text:
Hari inkuru imwe ivuga ku kiganiro inyoni ebyiri zagiranye zibaza impamvu abantu bagira ubwoba. Zari zibereye mu giti zirebana ari nako zireba abagenzi batambuka bihuta banyuranamo bamwe bava hamwe abandi bajya ahandi, inyoni imwe ibaza ngenzi yayo iti” ariko kuki umuntu yuzuye ubwoba n’amakenga?” indi irayisubiza iti” erega wasanga bo badafite Imana data wo mu ijuru nkuko twe tumufite.”
Ushingiye kuri ikigitekerezo kitwereka iki kiganiro hagati yizo nyoni, wakwizera ko igihe utari wamenya ko ufite data wo mu ijuru ugomba guhora wuzuye ubwoba ndetse n’impungenge zidashira ariko ntekereza ko uzi neza ko waremanywe agaciro gakomeye karuta akinyoni niyo zaba zashyizwe hamwe zose.
Iyo usomye ibyanditswe bikugaragariza agaciro inyoni zifite niyo waba ushatse kukabarira mu buryo bw’ubucuruzi ariko Imana ibasha kuzitaho ibihe byose. Yesu yaravuze ati” Mbese ibishwi bibiri ntibabigura ikuta rimwe? Ariko nta na kimwe kigwa hasi ngo gipfe, So atabizi Matayo 10:29
Niba Imana ibasha kwita kuri izi nyoni bigaragara ko n’agaciro kazo katari hejuru cyane, Imana yakwitaho bingana gute wowe yafashe umwanya ikakurema mu ishusho yayo?, uku niko Bibiliya yavuze” Ndetse n’umusatsi wo ku mitwe yanyu wose warabazwe. Ntimutinye rero, kuko muruta ibishwi byinshi.” Luka 12:7
Umubyeyi wawe wo mu ijuru akwitaho kandi aragukunda, niba azi neza n’umubare w’umusatsi wawe, yabura ate kumenya ibyo ukeneye? Yesu Kristo yarebye inyoni zo mu kirere maze aravuga ati” murebe inyoni zo mu kirere, ntizibiba, ntizisarura ntizigira n’ibigega ariko data wo mu ijuru arazigaburira” niba data wo mu ijuru abasha kugaburira inyoni zo mu kirere, wowe umwana we akunda cyane yakugaburira bingana gute? Erega uri uwagaciro gakomeye mu maso y’Imana.
Ubwo bimeze bityo, ntukwiye kugira ubwoba ngo wiganyire wibaza ngo ejo nzarya iki?,nzanywa iki? Nzambara iki? Kuko so wo mu ijuru azi ibyo ukeneye byose (Matayo 6:31-32)
Niba wajyaga wiheba, ugahangayika, iki nicyo gihe cyo guhanga amaso kuri so wo mu ijuru, kuko niba abasha guhaza inyoni zo mu kirere ntazabura kuguhaza kukowowe uri umwana we akunda, uri inshuti ye kandi witiriwe izina rye!
Witinya ahubwo ukomeze guhora witeguye kumva ijwi rikubwira riti” none ntutinye kuko urusha agaciro ibishwi byinshi.” Matayo 10:31


text:
Umuhanga witwa Dr. John Gottman; mu bijyanye n’umubano n’imiryango, mu bushakashatsi yakoze yagaragaje ko ku isi hose abashakanye bagera kuri 91 ku ijana (91%) mu myaka 40 baba bakeneye gatanya n’ubwo bose atari ko bayibona n’ubwo baba barashakanye bagaragaza ko bakundana..
Yesu yavuze ati, "Umuntu wese usenda umugore we atamuhora gusambana, aba amuteye gusambana." Ibi na none bituma twumva ko atashyiragaho itegeko rishya rigenga kongera gushaka, ahubwo yahishuraga gusa ukuri ku byerekeye(...)
Umuhanga witwa Dr. John Gottman; mu bijyanye n’umubano n’imiryango, mu bushakashatsi yakoze yagaragaje ko ku isi hose abashakanye bagera kuri 91 ku ijana (91%) mu myaka 40 baba bakeneye gatanya n’ubwo bose atari ko bayibona n’ubwo baba barashakanye bagaragaza ko bakundana..
Yesu yavuze ati, "Umuntu wese usenda umugore we atamuhora gusambana, aba amuteye gusambana." Ibi na none bituma twumva ko atashyiragaho itegeko rishya rigenga kongera gushaka, ahubwo yahishuraga gusa ukuri ku byerekeye icyaha cy’umugabo usenda umugore we nta mpamvu ifatika. Aba "amuteye gusambana."
Bamwe bavuga ko Yesu yategekaga ko uwo mugore atongera gushaka, kuko yavuze ko byaba bibaye ubusambanyi. Ariko ibyo nta shingiro. Hano icyo Yesu ashimangira ni icyaha cy’umugabo usenda umugore we.
Bitewe n’ibyo akoze, umugore we nta kindi azakora uretse gushaka undi mugabo, kandi ku rwe ruhande nta cyaha azaba akoze kuko we azize gusa kwikunda k’umugabo we. Nyamara ku Mana, kuko uwo mugabo atereranye umugore we bigatuma nta kindi yakora uretse gushaka undi mugabo, ni nk’aho yakohereje umugore ku gahato kujya kuryamana n’undi mugabo. Nuko rero uwibwiraga ko nta busambanyi yakoze ahubwo akaba abarwaho icyaha kabiri, icyaha cye n’icy’umugore we.
Yesu ntabwo yavugaga ko Imana ibara icyaha kuri wa mugore wahohotewe, kuko byaba ari ukumurenganya, kandi mu by’ukuri ntacyo byaba bivuze uwo mugore w’inzirakarengane agumye aho ntiyongere gushaka. Imana se yari kuvuga ite ko ari umusambanyi atongeye gushaka? Ntacyo byaba bivuze na gato. Nuko rero Imana ibara kuri uwo mugabo ubusambanyi bwe ikamubaraho n’ "ubusambanyi" bw’umugore we, mu by’ukuri we si ubusambanyi na mba. Ni ukongera gushaka byemewe n’amategeko.
Hanyuma se twavuga iki ku magambo ya Yesu akurikiraho ngo "kandi uzacyura uwasenzwe azaba asambanye"? Hari ibintu bibiri gusa bishoboka byagira uko byumvikanye. Kimwe ni uko Yesu yabaraga icyaha ubwa gatatu kuri wa mugabo wibwira ko nta busambanyi yakoze (bitewe n’ubundi na za mpamvu zatumye akimubaraho kabiri), ikindi gishoboka ni uko Yesu yavugaga umugabo waba woheje umugore ngo ate umugabo we amwishakire maze bigaragare ko we "nta busambanyi yakoze." Niba Yesu yaravugaga ko umugabo uwo ari we wese ku isi urongoye umugore wasenzwe aba asambanye, noneho buri mugabo w’Umuyisirayeli wese, mu myaka magana ane mbere yaho, warongoye umugore wasenzwe, nk’uko amategeko ya Mose yabyemeraga, yakoze icyaha cy’ubusambanyi.
Mu by’ukuri ubwo abagabo bose bari muri iryo teraniro bafite abagore bacyuye barasenzwe n’abandi bagabo nk’uko amategeko ya Mose yabibemereraga, ako kanya bahise bagibwaho n’icyaha kitari kibariho umunota umwe mbere yaho, kandi ubwo Yesu agomba kuba ari ho yari agihindura amategeko y’Imana. Kandi uhereye ubwo ni ukuvuga ngo umuntu wese uzajya ashaka uwatandukanye n’uwo bashakanye, yizeye amagambo ya Pawulo mu rwandiko yandikiye Abakorinto avuga ko icyo atari icyaha, azaba akoze icyaha cy’ubusambanyi.
Umwuka ugize Bibiliya wantera gushima umugabo washatse umugore wasenzwe n’umugabo we. Niba ari umugore wahohotewe n’umugabo we wa mbere kubera kwikunda kwe, uwo mugabo namushima nk’uko nashima urongora umupfakazi, akamwitaho akamufasha. Uwo mugore abaye hari amakosa yakoze mu gutandukana n’umugabo we wa mbere, uwo mugabo umucyuye namushimira umutima we ushushanywa n’uwa Kristo mu kwizera ko uwo mugore azaba mwiza, akibagirwa ibyahise kandi akemera gusa n’uwigerezaho.
Ni nde muntu wasomye Bibiliya kandi akaba afite Umwuka Wera muri we ushobora kuvuga ko Yesu yabuzaga umuntu wese kuzashaka umuntu uwo ari we wese watandukanye n’uwo bashakanye? Mbese ibyo bihurira he no kudaca urwa kibera kw’Imana, kutabera kudashobora guhana umuntu kubera ko yahohotewe, nk’uko bimeze ku mugore wasenzwe azira ubusa? Mbese igitekerezo nk’icyo gihurira he n’ubutumwa bwiza, butanga imbabazi n’andi mahirwe ku munyabyaha wihannye?
Bibiliya ikomeza kuvuga ko buri gihe iyo habaye gutandukana kw’abashakanye haba hari uwakoze icyaha muri bo cyangwa bombi bakaba bafitemo uruhare. Ntabwo Imana yigeze ishaka ko hari uwatandukana n’uwo bashakanye, ariko mu mbabazi zayo yemeye ko mu gihe habaye ubusambanyi umuntu yatandukana n’uwo bashakanye. Kandi mu mbabazi zayo yemeye ko igihe habaye gutandukana kw’abashakanye bashobora no kongera gushaka.
Iyo ataba amagambo Yesu yavuze ku byerekeye kongera gushaka, nta n’umwe wasoma Bibiliya ngo yigere atekereza ko kongera gushaka ari icyaha (uretse nk’ahantu habiri gusa mu Isezerano Rya Kera n’ahandi hamwe mu Rishya, urugero nk’umukristo utandukana n’undi mukristo bashakanye akongera agashaka). Ariko hari uburyo bwumvikana twabonye bwo guhuza ibyo Yesu yavuze ku kongera gushaka n’ibyo ibindi Byanditswe bya Bibiliya bisigaye bivuga. Yesu ntiyarimo asimbuza amategeko y’Imana yerekeye ku byo kongera gusha ayandi akaze kuyarusha abuza umuntu kongera gushaka na rimwe, amategeko adashoboka kubahirizwa ku bantu bamaze gutandukana n’abo bashakanye bakongera gushaka (nko gusubiranya igi ryamenetse), kandi amategeko nk’ayo yatera urujijo akaba yatuma abantu bica andi mategeko y’Imana. Ahubwo Yesu yafashaga abantu gusobanukirwa uburyarya bwabo. Yafashaga abibwiraga ko badashobora gusambana kumenya ko ahubwo bakora ubusambanyi mu bundi buryo, mu buryo bw’irari ryabo no gusenda abagore babo uko bishakiye kose.
Nk’uko Bibiliya yose uko yakabaye yigisha, umunyabyaha wihannye ababarirwa icyaha icyo ari cyo cyose, kandi agahabwa amahirwe ya kabiri n’aya gatatu, n’abatandukanye n’abo bashakanye barimo. Mu Isezerano Rishya nta cyaha kiri mu kongera gushaka uko ari ko kose, uretse gusa umukristo watandukanye n’umukristokazi, ikintu kitari gikwiriye kubaho kuko abizera nyakuri badasambana, ubwo rero nta mpamvu igaragara yo gutandukana. Biramutse bibayeho bagatandukana, bombi bagomba kugumira aho batongeye gushaka cyangwa bakiyunga bagasubirana.
Yanditswe na Niyomugabo/Muhabura.rw


text:
Kwizera
“Izere Umwami Yesu, urakira ubwawe n’abo mu rugo rwawe.” (Ibyakozwe n’Intumwa 16:30,31).
Yesu aravuga ati: “uwizera akabatizwa azakizwa, ariko utizera azacirwaho iteka.” Mariko 16:16
Kwihana
Igihe cyose uzaba utaremerera Yesu kukwezaho ibyaha byawe, uzahora ubarwaho gukiranirwa.
Kwatura
Kwatura ni intambwe ya ngombwa cyane! Hari abantu bavuga ngo”birahagije gusenga bucece mu mutima wanjye, mu ibanga”. Ibyo si byo kuko Bibiliya ivuga iti:”Ijambo rirakwegereye, ndetse riri mu kanwa kawe no mu mutima wawe. Ni ryo jambo ryo kwizera, iryo tubabwiriza. Niwatuza akanwa kawe yuko Yesu ari Umwami, ukizera mu mutima wawe yuko Imana yamuzuye uzakizwa. Kuko umutima ariwo umuntu yizeza yizeza akabarwaho gukiranuka, kandi akanwa akaba ari ko yatuza agakizwa". Abaroma 10:8-10


text:
Umurimo w’Imana wa mbere ni muri wowe Rev Jean Jacques Karayenga
Habakuki 3:2 Uwiteka we, numvise inkuru zawe zintera ubwoba, Uwiteka we, hembura umurimo wawe hagati yo muri iyi myaka, Hagati yo muri iyi myaka ujye uwumenyesha, Mu burakari wibuke kubabarira.
Habakuki, umwe mu bahanuzi batoya, ubuhanuzi bwe butandukanye n’ubw’abandi. We atangira abaza Imana ibibazo. Abaza Imana iby’inzira zayo n’imikorere yayo. Cyari igihe kigoye mu bwoko bwe bw’abayuda, igihe ubwami bw’Abisirayeli bwari bwaracitsemo kabiri. Yabonaga hari akarengane kandi Imana ntigire icyo ibikoraho.
We ntiyagiye kubaza abantu ibibazo bye, nk’uko kenshi muri twe babigenza, ahubwo yabijyanye ku Mana. Biradukwiriye ko amaganya yacu amenywa n’Imana. Imana yamusubije ko izahana ubwoko bwayo ikoresheje Babuloni. Burya Imana ibasha gukoresha abanyamahanga. Aho naho Habakuki arabaza ati none se Babuloni, abatarakebwe nibo uhisemo kuduhanisha kandi ?
Aho gutinda twibaza ku mikorere y’Imana, nidutinde ku mibanire yacu n’Imana.
Habakuki amaze guhitamo guhagarara ku munara we no kurindira nibwo Imana yamugendereye imutegeka kwandika. Imana iti umuntu wese, hatitawe ku cyubahiro cye, niba ari umunyabyaha azahanwa ; iti kandi umukiranutsi azabeshwaho no kwizera. Umukiranutsi akwiriye kumenya ibyo, ko atabeshejweho n’imiryango myinshi, n’abamukunda benshi, n’ubutunzi bwinshi...
Mugenzi, rindira ibyo kwizera mu mutima wawe. Ibyo Dawidi yari abisobanukiwe. Mu gihe yasanze ingabo z’abisirayeli zihishe kubera igihangange Goliati, we amutera mu izina ry’Uwiteka Imana y’Isirayeli. Ikibazo nticyari kikiri icya Goliati na Dawidi, cyari ikibazo cy’Imana n’uwayisuzuguye.
Amaze guhishurirwa ibyo, Habakuki abona gusenga asaba Imana ati nyigisha umurimo wawe, uwumpishurire. Nk’uko Imana yihishuriye umuhanuzi Yesaya imwereka ukwera kwayo, Yesaya akabona kwimenya ko burya n’ubwo yavugaga Imana akayibwira abantu, yari atarakayimenya, niko abitirirwa izina rya Kristo dukwiriye kwimenya. Yabwiraga abantu ko Imana ifitanye nabo urubanza, kandi burya atarakamenya ko nawe barufitanye.
Umwami Sawuli atabarutse ku rugamba, nubwo atari yumviye itegeko ry’Imana ryo kurimbura adasize n’umwe mu bamaleki, imbere ya Samweli amwiratira ko Imana yatabaranye nawe, ndetse ashaka ko bayitambira ibitambo. Umuhanuzi aramusubiza ati ikibazo si ibitambo, ikibazo ni ukutumvira Imana (1Sam.15). Igishishikaje Imana si ibitambo, nituyumvire.
Mukundwa muri Kristo, umurimo w’Imana uzahera muri wowe. Nehemiya we, ari imbere y’Imana ababajwe n’iby’ubwoko bwe, mu gihe bari mu bunyage, yasenze asaba Imana imbabazi ku byaha bye n’iby’ubwoko bwe.
Mu gihe turimo, benshi bagurana ubukirisitu iby’akanya gato. Agakiza si ikintu warambika hasi ngo uzagitorere igihe ushaka. Ibyo tumaranira, amazu meza, amamodoka, ntibyaturengera cyangwa ngo bitugirire umumaro ku munsi mubi. Umutunzi urwaye ari muri koma, ntiyabasha kwicara mu modoka ye nziza ngo abinezererwe.
Biradukwiriye guhembuka. Habakuki amaze guhembuka, ati noneho ibyiringiro byanjye birakomeje. Yageze aho agira ati : n’aho imitini itatoha, bagahingira ubusa, amashyo akabura mu biraro, ati nta kizambuza ko nishimana Uwiteka. Ubu nibwo bushake bw’Imana ku muntu wayo.
Babajije Petero bati " tubigenze dute" yarabasubije ati " nimwihane muhindukire, iminsi yo guhembuka ibone uko iza" (Ibyakozwe 3). Mbere yo guhembuka, turasabwa kwihana no guhindukira.
Umusamariyakazi ahura na Yesu, uguhembuka kwe kwe kwaje nyuma y’uko yavugishije ukuri ko nta mugabo agira, Yesu abona kumwihishurira. Mukundwa, emera uwo uri we, ubwize Yesu ukuri utitaye ku cyo uri cyo, azaguhembura.
Imana itubabarire !


text:
Rukumberi: Abacitse ku icumu rya Jenoside muri gahunda yo kwibuka amatongo y’iwabo
Mu gihe hasigaye amezi make ngo hibukwe ku ncuro ya 19 Jenoside yakorewe Abatutsi mu Rwanda, Umuryango ARG Rukumberi (Association des Rescapés du Génocide de Rukumberi) wo mu karere ka Ngoma, watangije igikorwa cyo gushyira ibuye ry’urwibutso ku matongo y’imiryango yabo yishwe muri Mata 1994.
Icyo gikorwa cyitabiriwe n’abacitse ku icumu rya Jenoside yakorewe Abatutsi mu 1994 bo muri Rukumberi hamwe n’Umuryango Remember Tutsi Genocide wo mu Bubiligi gitangizwa ku miryango 15 ariko kikazakomeza. (...)
Mu gihe hasigaye amezi make ngo hibukwe ku ncuro ya 19 Jenoside yakorewe Abatutsi mu Rwanda, Umuryango ARG Rukumberi (Association des Rescapés du Génocide de Rukumberi) wo mu karere ka Ngoma, watangije igikorwa cyo gushyira ibuye ry’urwibutso ku matongo y’imiryango yabo yishwe muri Mata 1994.
Icyo gikorwa cyitabiriwe n’abacitse ku icumu rya Jenoside yakorewe Abatutsi mu 1994 bo muri Rukumberi hamwe n’Umuryango Remember Tutsi Genocide wo mu Bubiligi gitangizwa ku miryango 15 ariko kikazakomeza.
Icyo kikaba ikimenyetso cy’icyubahiro cyo kugira ngo abazajya banyura aho kiri bajye bazirikana ko abishwe bari umuryango mugari, batazize icyorezo cyangwa impanuka ahubwo bishwe n’interahamwe zari ziturutse imihanda yose hamwe n’iz’i Rukumberi bari baturanye kandi baziranye zibaziza kuba Abatutsi.
Umuyobozi w’umuryango Remember Tutsi Genocide wo mu Bubiligi, Eugene Mutabazi, yatangarije IGIHE ko icyo gikorwa kigamije kwerekana ko aho hantu hari hatuwe. Ibi ngo akenshi biterwa n’uko hari abacitse ku icumu bakiri bato batibuka aho bavukiye bakanaharererwa.
Mutabazi ati "amateka ya Rukumberi ni maremare kuva mu 1959-1994, kuko hari haraciriwe Abatusi baturutse mu cyahoze ari Gitarama, Butare, Gikongoro n’ahandi.”
Umuryango Remember Tutsi Genocide wafashije no mu gikorwa cyo kubarura amazina y’abantu basaga ibihumbi cumi na bitanu biciwe muri ako gace, akaba yarashyizwe ku rubuga rw’uwo muryango. Hakozwe n’inyigo yo kubaka urwibutso rwa Rukumberi.
Umuhuzabikorwa wa ARG Rukumberi Kabandana Callixte, asaba abarokotse Jenoside gukomeza kwigirira icyizere no kwihesha agaciro, aho guhora bitwa abatishoboye.
Umunyamabanga Nshingwabikorwa w’Umurenge wa Rukumbeli, Nyamutera Emmanuel, yashimiye ARG Rukumberi ibikorwa byayo bikomeje guha agaciro abazize Jenoside. Akomeza avuga ko icyakozwe gifasha abakiri bato kugira ngo bagire aho bavugira, bityo agace ababyeyi babo bari batuyemo katazazima ahubwo barusheho kubaka amateka.
Ku birebana n’uburyo bwo kwita kuri ibyo bimenyetso aho byashyizwe yatangarije, Nyamutera yatangarije IGIHE ko habayeho igikorwa cyo gukangurira abaturage ibigiye kuhakorerwa n’akamaro kabyo, kandi bakazibandana no gukorera amarondo aho hantu batibagiwe n’isuku yaho.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]